**Planul Național de Redresare și Reziliență al României**

**Pilonul II. Transformarea digitală.**

**Componenta C7. TRANSFORMAREA DIGITALĂ**

**“I12.** **Asigurarea protecției cibernetice atât pentru infrastructurile TIC publice, cât și pentru cele private cu valențe critice pentru securitatea națională, prin utilizarea tehnologiilor inteligente”**

**PNRR-II-C7-2022-I12**

* **Ghidul Solicitantului -**

**2022**

|  |
| --- |
| **PLANUL NAȚIONAL DE REDRESARE ȘI REZILIENȚĂ** |
| *Asigurarea protecției cibernetice atât pentru infrastructurile TIC publice, cât și pentru cele private cu valențe critice pentru securitatea națională, prin utilizarea tehnologiilor inteligente* **ÎN CADRUL APELULUI DE PROIECTE – PNRR-II-C7-2022 – I12****PNRR/2022/***componenta nr. 7/investiția nr. 12* |
| **COMPONENTA C7. TRANSFORMAREA DIGITALĂ****INVESTIȚIA I12. Asigurarea protecției cibernetice atât pentru infrastructurile TIC publice, cât și pentru cele private cu valențe critice pentru securitatea națională, prin utilizarea tehnologiilor inteligente** |

**PREAMBUL**

Acest document se aplică apelului de proiecte cu titlul *Asigurarea protecției cibernetice atât pentru infrastructurile TIC publice, cât și pentru cele private cu valențe critice pentru securitatea națională, prin utilizarea tehnologiilor inteligente*,

Componenta C7. TRANSFORMAREA DIGITALĂ, Investiția I12. Asigurarea protecției cibernetice atât pentru infrastructurile TIC publice, cât și pentru cele private cu valențe critice pentru securitatea națională, prin utilizarea tehnologiilor inteligente, în cadrul Planului Național de Redresare și Reziliență (PNRR).

Prezentul document se adresează tuturor potențialilor solicitanți pentru apelul de proiect mai sus-menționat.

Interpretarea informațiilor incluse în cererea de finanțare se realizează sistematic, în conformitate cu prevederile Ghidului specific privind regulile și condițiile aplicabile finanțării din fondurile europene aferente PNRR în cadrul apelului de proiecte cu titlul *Asigurarea protecției cibernetice atât pentru infrastructurile TIC publice, cât și pentru cele private cu valențe critice pentru securitatea națională, prin utilizarea tehnologiilor inteligente*, aprobate și publicate pe site-ul coordonatorului de investiție <https://www.research.gov.ro/>.

Aspectele cuprinse în aceste documente ce derivă din Planul național de redresare și reziliență și modul său de implementare vor fi interpretate de către Ministerul Cercetării, Inovării și Digitalizării (MCID), cu respectarea legislației în vigoare.

Datele coordonatorului de reforme și/sau investiții (MCID) sunt:

Adresă: Str. Mendeleev, nr. 21-25, cod 010362, Sector 1, Bucureşti, România

Telefon: +4021.303.41.99

Telefon centrală: +4021 319.23.26 / +4021 319.23.27 / +4021 319.23.28

Email: contact@research.gov.ro

**IMPORTANT**

Vă recomandăm ca înainte de a începe completarea cererii de finanțare pentru apelul de proiecte PNRR-III-C7-2022-I12 *Asigurarea protecției cibernetice atât pentru infrastructurile TIC publice, cât și pentru cele private cu valențe critice pentru securitatea națională, prin utilizarea tehnologiilor inteligente*, să vă asiguraţi că aţi parcurs toate informaţiile prezentate în acest document şi să vă asigurați că aţi înţeles toate aspectele legate de specificul intervenţiilor finanţate din fonduri europene aferente PNRR.

Vă recomandăm ca până la data limită de depunere a cererilor de finanţare în cadrul prezentelor apeluri de proiecte să consultaţi periodic pagina de internet <https://www.research.gov.ro/>, pentru a urmări eventualele modificări/interpretări ale condiţiilor specifice, precum și alte comunicări/clarificări pentru accesarea fondurilor europene aferente Programului Național de Redresare și Reziliență.

Cuprins:

[1. INFORMAȚII DESPRE APELUL DE PROIECTE 5](#_Toc118131373)

[1.1. Pilonul, componenta 5](#_Toc118131374)

[1.2. Tipul apelului de proiecte, identificatorul apelului, durata, modalitatea și perioada de depunere a propunerilor de proiecte 7](#_Toc118131375)

[1.3. Activități eligibile 7](#_Toc118131376)

[1.4. Solicitanți eligibili 10](#_Toc118131377)

[1.5. Alocarea apelului de proiecte 10](#_Toc118131378)

[1.5.1. Bugetul total estimat 10](#_Toc118131379)

[1.5.2. Valoarea minimă și maximă a finanțării alocate per proiect 10](#_Toc118131380)

[1.6. Indicatorii apelului de proiecte 10](#_Toc118131381)

[1.7. Obiectivul proiectului 11](#_Toc118131382)

[2. AJUTOR DE STAT 11](#_Toc118131383)

[3. ELIGIBILITATEA CHELTUIELILOR 11](#_Toc118131384)

[3.1. Durabilitatea și sustenabilitatea investiției 14](#_Toc118131385)

[4. COMPLETAREA CERERII DE FINANȚARE 14](#_Toc118131386)

[5. EVALUAREA ȘI SELECȚIA PROIECTELOR 16](#_Toc118131387)

[5.1. Descriere generală 16](#_Toc118131388)

[5.2. Grila de verificare și selecție 16](#_Toc118131389)

[5.3. Depunerea și soluționarea contestațiilor 16](#_Toc118131390)

[6. CONTRACTAREA ȘI IMPLEMENTAREA PROIECTELOR 17](#_Toc118131391)

[6.1. Contractarea proiectelor 17](#_Toc118131392)

[6.2. Reguli privind implementarea și monitorizarea proiectelor 18](#_Toc118131393)

[6.3. Mecanisme de gestionare a riscurilor de implementare 18](#_Toc118131394)

[6.4. Modificarea ghidului solicitantului 19](#_Toc118131395)

[7. TRANSPARENȚĂ 19](#_Toc118131396)

[8. PREVENIREA NEREGULILOR GRAVE, A DUBLEI FINANȚĂRI 19](#_Toc118131397)

[9. RESPECTAREA PRINCIPIULUI „DE A NU PREJUDICIA ÎN MOD SEMNIFICATIV (DNSH)” 19](#_Toc118131398)

[10. BENEFICIARUL REAL 20](#_Toc118131399)

[11. CONTRIBUȚIA INVESTIȚIEI LA OBIECTIVELE ASUMATE PENTRU REALIZAREA INDICATORILOR DIN DOMENIUL CLIMEI ȘI DIN DOMENIUL DIGITAL 20](#_Toc118131400)

[12. ANEXE 20](#_Toc118131401)

[Anexa 1. Model Cerere de finanțare 21](#_Toc118131402)

[Anexa 2. Model Declaraţie de eligibilitate 25](#_Toc118131403)

[Anexa 3. Model Declaraţie de angajament 27](#_Toc118131404)

[Anexa 4. Model Declarație pe proprie răspundere cu privire la evitarea dublei finanțări 28](#_Toc118131405)

[Anexa 5. Model Declarație pe propria răspundere privind absența conflictului de interese 29](#_Toc118131406)

[Anexa 6. Model Plan de acțiune privind implementarea investiției 30](#_Toc118131407)

[Anexa 7. Model Raport de implementare investiție 31](#_Toc118131408)

[Anexa 8. Model Buget detaliat 32](#_Toc118131409)

[Anexa 9. Model Contract de finanțare 33](#_Toc118131410)

[Anexa 10. Raportul final de implementare 47](#_Toc118131411)

[Anexa 11. Grila de verificare și selecție 48](#_Toc118131412)

[Anexa 12. Declarație privind certificarea legalității și corectitudinea informațiilor cuprinse în cererea de finanțare și a informațiilor completate în platforma de depunere 50](#_Toc118131413)

[Anexa 13. Declarație pe proprie răspundere privind conformitatea propunerii de proiect cu Orientările tehnice DNSH (2021/C58/01) 51](#_Toc118131414)

[Anexa 14. Declarație TVA 52](#_Toc118131415)

[Anexa 15. Declarație consimțământ reprezentant legal privind prelucrarea datelor cu caracter personal 53](#_Toc118131416)

# 1. INFORMAȚII DESPRE APELUL DE PROIECTE

## 1.1. Pilonul, componenta

*Pilonul II*. Transformarea digitală

*Componenta C7*. Transformarea digitală

*Investiția 12.* Asigurarea protecției cibernetice atât pentru infrastructurile TIC publice, cât și pentru cele private cu valențe critice pentru securitatea națională, prin utilizarea tehnologiilor inteligente.

Proiectul care face obiectul acestui apel non-competitiv vizează creșterea gradului de securitate cibernetică a sistemelor de securitate deja implementate în cadrul instituțiilor publice/entităților beneficiare, precum și a interoperabilității sistemelor de securitate care urmează să fie implementate și integrate cu sistemul informatic existent, în ceea ce privește coroborarea informațiilor, colaborarea, analiză și reacție prin intermediul mecanismului computerizat pentru alertarea rapidă și diseminarea informațiilor în timp real.

Principalul obiectiv al investiției constă în creșterea arealului de protecție, prin valorificarea know-how-ului deținut, precum și prin promovarea de modele de bune practici în demersurile de asigurare a securității cibernetice, precum și creșterea rezilienței, o condiție esențială pentru succesul activităților de protecție a infrastructurilor critice. Reziliența infrastructurii este strâns legată de modul în care organizațiile își gestionează riscurile strategice, operaționale și financiare. Astfel, proiectul pentru implementarea investiției vizează creșterea gradului de securitate cibernetică a sistemelor de securitate deja implementate în cadrul instituțiilor publice/entităților beneficiare, precum și a interoperabilității sistemelor de securitate care urmează să fie implementate și integrate cu sistemul informatic existent, în ceea ce privește coroborarea informațiilor, colaborarea, analiză și reacție prin intermediul mecanismului computerizat pentru alertarea rapidă și diseminarea informațiilor în timp real.

Ministerul Cercetării, Inovării și Digitalizării (MCID) este coordonatorul de reforme și investiții din Planul Național de Redresare și Reziliență, responsabil pentru implementarea acestei investiții.

Centrul Național Cyberint (CNC - înființat în 2013), constituit ca unitate centrală fără personalitate juridică a Serviciului Român de Informații (SRI), are atribuții în domenii operaționale de securitate cibernetică (conform Regulamentului de Funcționare a Serviciului Român de Informații, aprobat prin Hotărârea Consiliului Suprem de Apărare a Țării) și acționează pentru cunoașterea, prevenirea și contracararea vulnerabilităților, riscurilor și amenințărilor la adresa securității cibernetice a României. În baza atribuțiilor legale, CNC are în vedere asigurarea securității cibernetice a rețelelor și sistemelor informatice aparținând instituțiilor publice, precum și a infrastructurilor critice din domeniul IT&C, a căror afectare prin atacuri cibernetice poate genera impact negativ la adresa securității naționale.

Prin utilizarea soluțiilor de securitate cibernetică, CNC furnizează beneficiarilor legali informațiile necesare prevenirii, limitării sau stopării consecințelor unor atacuri cibernetice asupra sistemelor IT&C care reprezintă infrastructuri critice.

Din punctul de vedere al securității cibernetice, Centrul Național Cyberint (CNC) operează un SOC (Security Operations Center), prin care oferă deja, încă din anul 2015, servicii de securitate cibernetică pentru instituții publice (ex. din domeniul administrației publice, energetic, sănătății, finanțelor, educației și cercetării), în scopul securizării, modernizării și eficientizării activităților proprii, circumscrise domeniului TIC.

Acest SOC asigură securizarea rețelelor instituțiilor publice și protejarea datelor prelucrate și stocate. Rolul SOC-ului Centrului National Cyberint este de a detecta, analiza și răspunde la incidentele de securitate cibernetică detectate în cadrul infrastructurilor cu valențe critice prin exploatarea soluțiilor de securitate cibernetică. Pentru derularea de investigații cât mai aprofundate și mitigarea riscurilor de securitate cibernetică, Centrul National Cyberint derulează activități specifice, precum: analiză forensic, analiză malware, audituri de securitate cibernetică și management al incidentelor de securitate cibernetică. În cadrul acestui SOC sunt analizate evenimentele de securitate generate de la nivelul serverelor, stațiilor de lucru, bazelor de date, aplicațiilor, site-urilor web sau de la nivelul echipamentelor de comunicație și securitate, în scopul identificării activităților anormale, precursoare ale incidentelor cibernetice, prin implementarea la nivel național a unui sistem de management centralizat (SIEM).

Personalul SOC cooperează cu echipele din cadrul infrastructurilor protejate pentru soluționarea rapidă a incidentelor de securitate. În derularea activității, CNC cooperează cu Directoratul Național de Securitate Cibernetică (DNSC), instituție ce deține rolul de autoritate națională cu competențe la nivel național în transpunerea măsurilor și cerințelor de securitate din Directiva NIS (Directiva UE 2016/1148 a Parlamentului European și a Consiliului din 6 iulie 2016 privind măsuri pentru un nivel comun ridicat de securitate a rețelelor și a sistemelor informatice în Uniune), în vederea creșterii securității rețelelor și sistemelor informatice ce susțin servicii esențiale. Menționăm că legislația privind Directiva NIS nu acoperă momentan, în plan național, toate domeniile esențiale de interes, anumite domenii rămânând în afara spectrului de adresabilitate al actualei directive. În acest context, proiectul propus de către Centrul National Cyberint are în vedere și acoperirea unor infrastructuri TIC cu valențe critice din domenii care nu se regăsesc actualmente în sfera de competență a DNSC, dar care prin rolul lor sunt importante pentru securitatea națională.

Având în vedere faptul că Centrul National Cyberint desfășoară activități în scopul cunoașterii, anticipării, prevenirii și contracarării amenințărilor la adresa infrastructurilor critice, proiectul propus cuprinde și infrastructuri OT, care deservesc sau reprezintă sisteme de control industrial ICS/SCADA.

Infrastructurile OT susțin domenii cheie din energie și industrie, un rol important în securizarea acestora constând în gestionarea riscurilor și vulnerabilităților de securitate cibernetică precum:

 - posibilitatea de accesare în mod neautorizat a echipamentelor/sistemelor de comandă și control din cadrul unor infrastructuri critice;

- afectarea serviciilor de utilitate publică vitale (de ex. furnizare energie electrică, energie termică, apă, etc.) în urma unor atacuri cibernetice;

- perimarea tehnologiilor utilizate în cadrul infrastructurilor (uzură tehnologică);

- factorul uman care operează infrastructurile.

Din perspectiva securității cibernetice, prezintă relevanță riscurile ce se manifestă la nivelul infrastructurilor OT care sunt, în general, determinate sau conexe unor: deficiențe în monitorizarea acestora sau probleme apărute în depanarea și identificarea anomaliilor (ex. dacă sunt incidente sau configurări greșite ale echipamentelor), probleme ce țin de arhitectura infrastructurii (din teren, cele de control și de proces, din zona de business sau de management etc), disfuncții pe zona fluxurilor de comunicație, DMZ (Delimitarized Zone) etc.

Aducerea acestor infrastructuri OT în stare de funcționare în afara parametrilor optimi poate genera un impact considerabil la adresa securității naționale, care se poate traduce în pierderi sau prejudicii economice, afectarea vieții sociale sau chiar pierderea de vieți omenești.

## 1.2. Tipul apelului de proiecte, identificatorul apelului, durata, modalitatea și perioada de depunere a propunerilor de proiecte

Tipul apelului: apel necompetitiv cu termen limită de depunere, în limita bugetului alocat.

Identificator apel: PNRR-II-C7-2022-I12
Proiectul poate fi depus în perioada 07.11.2022, ora 09.00 – 30.11.2022, ora 23.00.

Apelul de proiecte va fi închis imediat după depunerea proiectului de către beneficiarul predefinit în PNRR.

Modalitatea de depunere: electronic, prin intermediul platformei <https://proiecte.pnrr.gov.ro>

Durata de implementare a proiectului este de cel mult 38 de luni şi se stabilește de solicitant în funcție de complexitatea proiectului. Perioada de implementare a proiectului se poate majora peste durata de 38 de luni, în baza unei justificări temeinice a beneficiarului, rezultată din procesul de implementare, dar nu mai târziu de 31 decembrie 2025.

## 1.3. Activități eligibile

Activități eligibile:

1. Activități aferente achiziționării de hardware TIC și a altor dispozitive aferente, justificate din punct de vedere al implementării proiectului;

2. Activități aferente achiziționării și/sau dezvoltării aplicațiilor software/licențelor necesare implementării proiectului, inclusiv configurarea și implementarea bazelor de date, migrarea și integrarea diverselor structuri de date existente, achiziționarea și implementarea de soluții de semnătură electronică. Dezvoltarea, implementarea soluțiilor software specifice proiectului și integrarea aplicațiilor folosite trebuie să respecte obligatoriu etapele clare de dezvoltare: analiza cerințelor, proiectare, implementare și testare, precum și pe cele de punere în funcțiune;

3. Activități aferente achiziționării serviciilor de instalare, configurare, integrare și punere în funcțiune atât pentru produsele hardware cât și pentru cele software cât și alte tipuri de servicii identificate ca fiind necesare implementării proiectului;

4. Activități de informare și publicitate obligatorii, conform prevederilor Manualului de Identitate Vizuală (MIV);

5. Activități de instruire a personalului care va utiliza produsele implementate/achiziționate și cel care va asigura mentenanță, precum și activități specifice managementului de proiect;

6. Activități de auditare a infrastructurilor TIC cu valențe critice în vederea identificării vulnerabilităților de securitate cibernetică, respectiv a dezvoltării și implementării de politici și proceduri de securitate și evaluare a riscului, în conformitate cu standardele internaționale sau cu legislația autohtonă în vigoare;

7. Activități de audit tehnic (raport final) realizat de o entitate externă din domeniul auditului securității cibernetice, care să includă justificarea faptului că specificațiile tehnice ale Centrului Național Cyberint sunt în concordanță cu descrierea țintei și cu descrierea investiției din Decizia de punere în aplicare a Consiliului (CID);

8. Activități de implementare a unui program național de pregătire a operatorilor economici și a autorităților competente pentru situații de criză cibernetică și hibride, prin organizarea de exerciții și elaborarea planurilor de management a crizei.

Proiectul va fi implementat de Serviciul Român de Informații – Centrul Național Cyberint (CNC), prin Unitatea Militară (U.M.) 0929 București. Din punct de vedere tehnic, CNC, care administrează sistemul național de securitate cibernetică și deține resursa umană specializată și know-how în domeniu, va administra infrastructura finanțată prin intermediul acestui proiect.

Serviciul Român de Informații (SRI), cu statut de instituție publică (conform art. 1 din Legea nr. 14/1992) a desemnat U.M. 0929 București ca unitate de implementare a proiectelor din cadrul Serviciului. CNC va fi reprezentat în relația cu celelalte instituții și cu organismele finanțatoare de către U.M. 0929 București pentru implementarea proiectului, în calitate de reprezentant legal.

Pentru atingerea obiectivelor investiției este necesară dezvoltarea facilității dedicate Centrului Național Cyberint, respectiv de soluții de securitate cibernetică acoperind infrastructuri de tip IT (rețea de business) și OT (rețea de producție).

Proiectul propune asigurarea securității infrastructurilor a minim 101 instituții și entități (beneficiarii indirecți), care au infrastructuri TIC de importanță critică pentru securitatea națională (IVC). Aceste entități vor include instituții din arcul guvernamental (ministere, agenții, autorități etc.), precum și entități din domeniul energetic (ex. furnizori/distribuitori de gaze, curent electric), domeniul serviciilor esențiale, domeniul sănătății, domeniul transporturilor (ex. aeroporturi, porturi) și domeniul alimentării cu apă și canalizării.

Criteriile de selecție a instituțiilor ce vor fi selectate vor viza următoarele:

- grad de vulnerabilitate la atacuri cibernetice;

- impactul unui atac cibernetic asupra serviciilor prestate de către entități;

- probabilitatea de a fi ținte ale unor atacuri cibernetice majore;

- acoperire la nivel național/regional;

- număr de beneficiari ai serviciilor prestate de către entități.

Aceștia vor oferi date privind rețelele care urmează a fi securizate (de ex. arhitectura, număr de utilizatori, echipamente etc.) și vor permite accesul în vederea efectuării unor site-survey -uri pentru a stabili în detaliu nevoile de securitate, informații care se vor regăsi în arhitectura sistemului și specificațiile tehnice din caietele de sarcini necesare procedurilor de achiziții. De asemenea, vor pune la dispoziție spațiile tehnice necesare amplasării echipamentelor, vor stabili de comun acord mecanismele de reacție și persoanele de contact responsabile.

Totodată, beneficiarii indirecți vor permite instalarea echipamentelor de securitate cibernetică în cadrul rețelelor proprii, precum și colectarea, analiza și interpretarea evenimentelor de securitate în vederea identificării și blocării amenințărilor cibernetice.

După selectarea entităților (entități din domeniul guvernamental, din domeniul energiei: de exemplu, furnizori/distribuitori de gaze sau electricitate; alimentarea cu apă și canalizare, servicii esențiale, sănătate și transport: de exemplu: aeroporturi, porturi etc.), luând în considerare cele de mai sus, vor fi încheiate cu acestea acorduri de parteneriat, însoțite de contracte de depozit în momentul recepției echipamentelor și soluțiilor, bază legală pentru a le pune la dispoziția beneficiarilor.

Cele 101 entități vizate de proiect se împart în două categorii, astfel:

* entitățile incluse în lista beneficiarilor proiectului „Actualizarea și dezvoltarea sistemului național de protecție a infrastructurii IT&C cu valori critice pentru securitatea națională împotriva amenințărilor cibernetice” (codul SMIS 127221), fiind necesară asigurarea de upgrade-uri;
* infrastructuri noi care vor fi dotate cu aceleași tipuri de soluții și tehnologii ca în proiectul menționat, precum și cu soluții suplimentare, astfel încât beneficiarii finali entități publice/private vor utiliza soluții de securitate cibernetică unitare.

Pentru un număr de 9 entități, din cele 101 entități beneficiare, sunt necesare soluții de securitate cibernetică de tip control industrial (ICS), care au infrastructuri de tip OT.

Infrastructurile aferente celor 101 entități menționate vor fi aduse la același nivel de securitate și, suplimentar față de acestea, vor fi operaționalizate cel puțin următoarele elemente:

- un sistem avansat de detectare a vulnerabilităților sistemelor de informații și echipamentelor de comunicații (soluții software și hardware);

- un sistem integrat de identificare a TTP-urilor (Tactics, Techniques and Procedures / Tactici, Tehnici și Proceduri) asociate atacurilor cibernetice asupra rețelelor și sistemelor informatice (soluții software și hardware);

- o platformă de securitate complexă pentru analiza și prelucrarea automată a incidentelor cibernetice (soluții software și hardware).

Totodată, se vor dezvolta capabilitățile CNC, cu operaționalizarea unor soluții de securitate cibernetică. Structura CNC va dezvolta capacitatea de protecție integrată a securității cibernetice a infrastructurilor informatice TIC și OT. În plus, centrul va beneficia de:

- dezvoltarea unei infrastructuri tehnice de identificare, monitorizare, gestionare și răspuns la incidentele de securitate cibernetică, ce vizează protejarea infrastructurilor TIC cu valențe critice pentru securitatea națională care nu (nu mai) beneficiază de protecția oferită de Sistemul național de protecție a infrastructurilor TIC de interes național împotriva amenințărilor provenite din spațiul cibernetic, cu rol complementar;

- stabilirea unei platforme naționale de evaluare și gestionare a riscurilor de securitate cibernetică ale noilor tehnologii;

- o platformă pentru securitatea și canalizarea datelor care urmează să fie transferate între rețele cu niveluri de încredere diferite;

- sporirea capacității de investigare a CNC (soluții software și hardware).

Prin proiect vor fi achiziționate echipamente, licențe, soluții software care vor fi puse la dispoziția beneficiarilor indirecți.

Proiectul mai propune desfășurarea de activități de instruire a personalului care va utiliza produsele implementate/achiziționate și cel care va asigura mentenanță, precum și activități specifice managementului de proiect.

## 1.4. Solicitanți eligibili

Solicitantul eligibil pentru acest apel este Serviciul Român de Informații – Centrul Național Cyberint, prin Unitatea Militară 0929 București, conform prevederilor din Aranjamentele Operaționale.

## 1.5. Alocarea apelului de proiecte

### 1.5.1. Bugetul total estimat

Bugetul alocat prezentei competiții, pentru întreaga perioadă de derulare a proiectelor, este de **494.810.000 RON (100.000.000 EUR)** fără TVA.

Cursul RON/EUR utilizat în cadrul apelului de proiecte este cursul InforEuro din luna octombrie 2022 (1 EUR = 4.9481 RON), iar același curs va fi utilizat la semnarea contractelor de finanțare.

### 1.5.2. Valoarea minimă și maximă a finanțării alocate per proiect

Finanțarea maximă acordată pentru un proiect este de maximum 494.810.000 RON fără TVA.

Valoarea TVA aferentă cheltuielilor eligibile va fi asigurată din bugetul coordonatorului de reforme

și/sau investiții pentru COMPONENTA 7 – Transformarea digitală – Investiția 12 – Asigurarea protecției cibernetice atât pentru infrastructurile TIC publice, cât și pentru cele private cu valențe critice pentru securitatea națională, prin utilizarea tehnologiilor inteligente.

## 1.6. Indicatorii apelului de proiecte

#

Indicatori cantitativi de realizare:

|  |  |  |  |  |
| --- | --- | --- | --- | --- |
| **DENUMIRE MĂSURĂ/INDICATOR** | **Unitate măsură/****indicator** | Valoare la începutul implementării proiectului | Valoare la finalul implementării proiectului | Termen realizare |
|  Entități cu infrastructuri TIC de importanță critică pentru securitatea națională (IVC) securizate | număr | **0** | **101** | **T3****2025** |

Indicatori calitativi de realizare:

|  |  |  |
| --- | --- | --- |
| **DENUMIRE MĂSURĂ/INDICATOR** | **Modalitate de verificare** | Termen realizare |
|  Consolidarea centrelor naționale de securitate cibernetică – capacități suplimentare | Un document de sinteză care să justifice în mod corespunzător modul în care jalonul (cu toate elementele constitutive) a fost atins în mod satisfăcător. Acest document trebuie să includă o anexă cu următoarele documente justificative: a) un document care să ateste punerea în funcțiune a echipamentelor/soluțiilor și/sau finalizarea execuției lucrărilor (după caz), emis în conformitate cu legislația naționalăb) un raport final de audit tehnic furnizat de o entitate externă din domeniul auditului securității cibernetice, care să includă justificarea faptului că specificațiile tehnice ale Centrului Național Cyberint sunt în concordanță cu descrierea țintei și cu descrierea investiției din decizia de punere în aplicare a Consiliului.c) un raport privind operaționalizarea programului național pentru operatorii economici și autoritățile competente pentru situațiile de criză cibernetice și hibride, care să includă lista de exerciții operaționalizate și planurile de gestionare a crizei elaborate. | **T4****2025** |

## 1.7. Obiectivul proiectului

* Dezvoltarea capacității de protecție integrată a securității cibernetice a infrastructurilor TIC de tip IT și OT.

# 2. AJUTOR DE STAT

Beneficiarul acestei investiții este o instituție publică. Prezentul apel de proiecte nu intră sub incidența ajutorului de stat, beneficiarii eligibili fiind exclusiv instituții de stat din România. În plus, bunurile și serviciile necesare implementării acestei investiții vor fi achiziționate prin proceduri competitive, transparente, nediscriminatorii și necondiționate, nefiind incidente astfel prevederile legislației din domeniul ajutorului de stat.

# 3. ELIGIBILITATEA CHELTUIELILOR

Baza legală:

* Regulamentul (UE) nr. 241/2021 al Parlamentului European și al Consiliului din 12 februarie 2021 de instituire a Mecanismului de redresare și reziliență;
* Regulamentul Delegat (UE) 2021/2106 al Comisiei din 28 septembrie 2021 de completare a Regulamentului (UE) 2021/241 al Parlamentului European și al Consiliului de instituire a Mecanismului de redresare și reziliență prin stabilirea indicatorilor comuni și a elementelor detaliate ale tabloului de bord privind redresarea și reziliența;
* Decizia de punere în aplicare a Consiliului de aprobare a evaluării planului de redresare și reziliență al României din 29 octombrie 2021 cu anexele aferente;
* Ordonanța de urgență a Guvernului nr. 124/2021 privind stabilirea cadrului instituțional și financiar pentru gestionarea fondurilor europene alocate României prin Mecanismul de redresare și reziliență, precum și pentru modificarea și completarea Ordonanței de urgență a Guvernului nr. 155/2020 privind unele măsuri pentru elaborarea Planului național de redresare și reziliență necesar României pentru accesarea de fonduri externe rambursabile și nerambursabile în cadrul Mecanismului de redresare și reziliență;
* Hotărârea Guvernului nr. 209/2022 pentru aprobarea Normelor metodologice de aplicare a prevederilor Ordonanţei de urgenţă a Guvernului nr. 124/2021 privind stabilirea cadrului instituţional şi financiar pentru gestionarea fondurilor europene alocate României prin Mecanismul de redresare şi rezilienţă, precum şi pentru modificarea şi completarea Ordonanţei de urgenţă a Guvernului nr. 155/2020 privind unele măsuri pentru elaborarea Planului naţional de redresare şi rezilienţă necesar României pentru accesarea de fonduri externe rambursabile şi nerambursabile în cadrul Mecanismului de redresare şi rezilienţă;
* Instrucțiunile MCID/MIPE, pentru contractele de finanțare semnate după data (publicării) acestora;
* Legislația aplicabilă în vigoare la data semnării contractului de finanțare.

Pentru a fi eligibile în vederea finanţării prin PNRR, toate cheltuielile trebuie să respecte prevederile reglementărilor de mai sus, să corespundă obiectivelor PNRR, să fie indispensabile atingerii obiectivelor proiectului, să fie incluse în Cererea de finanţare aprobată şi în buget.

Cheltuielile eligibile efectuate de către beneficiar în cadrul proiectului trebuie să fie efectuate în perioada de eligibilitate prevăzută de PNRR, în conformitate cu prevederile Contractului de finanţare.

Pentru a fi considerate eligibile, cheltuielile realizate în cadrul proiectului trebuie să îndeplinească și următoarele condiții:

* să fie necesare pentru realizarea proiectului, să corespundă unor activități eligibile prevăzute în proiect și să fie incluse în bugetul proiectului;
* să fie efectuate în perioada de implementare a proiectului de către Beneficiar;
* să fie înregistrate în contabilitatea Beneficiarului, să fie identificabile şi verificabile şi să fie dovedite prin documente originale.

|  |  |
| --- | --- |
| ***ATENŢIE!*** | Fondurile vor fi utilizate pentru scopul propus, în conformitate cu toate regulile aplicabile, în special normele privind prevenirea conflictelor de interese, fraudă, corupție și dublă finanțare, din cadrul PNRR și din cadrul altor programe ale Uniunii Europene. |

|  |  |
| --- | --- |
| ***ATENȚIE!*** | Sunt eligibile numai acele cheltuieli care respectă dispozițiile regulamentelor comunitare aplicabile și dispozițiile naționale de eligibilitate. |

Detalierea categoriilor de cheltuieli eligibile se regăsește în tabelul de mai jos:

|  |
| --- |
| 1. Costurile investiţiilor în active corporale şi necorporale:

a. achiziţionarea de hardware TIC şi a altor dispozitive aferente (inclusiv cheltuieli cu servicii de instalare, configurare, integrare, punere în funcţiune)b. cheltuielile pentru achiziţionarea şi/sau dezvoltarea aplicaţiilor software/licenţelor necesare implementării proiectului, configurarea şi implementarea bazelor de date, migrarea şi integrarea diverselor structuri de date existentec. cheltuieli pentru instalare/integrare solutii tehnice actualizate;d. cheltuieli aferente achiziției de autovehicule care vor fi dotate cu echipamente TIC de specialitate care să asigure capabilități de securitate cibernetica;1. Cheltuieli de informare şi publicitate - conform prevederilor Manualului de Identitate Vizuală
2. Cheltuieli cu servicii de consultanţă pentru elaborarea tuturor documentaţiilor necesare;
3. Cheltuieli pentru instruire / formare profesională specifică, respectiv legate de pregătirea personalului care va utiliza echipamentele achiziționate prin proiect şi aplicaţia / serviciul software;
4. Alte cheltuieli necesare implementării proiectului, după caz, cu încadrarea în reglementările aferente PNRR.
 |

Referitor la rezonabilitatea cheltuielilor conform REGULAMENTULUI (UE) 2021/241 AL PARLAMENTULUI EUROPEAN ȘI AL CONSILIULUI din 12 februarie 2021 de instituire a Mecanismului de redresare și reziliență, art. 19 *Evaluarea Comisiei ”Comisia evaluează relevanța. eficacitatea, eficiența și coerența planului de redresare și reziliență. Eficiența:(i) dacă justificarea furnizată de statul membru cu privire la valoarea costurilor totale estimate ale planului de redresare și reziliență este rezonabilă și plauzibilă și este coerentă cu principiul eficienței din punctul de vedere al costurilor și proporțională cu impactul economic și social național preconizat;*”

*Cheltuielile neeligibile* în cadrul acestui apel sunt următoarele (enumerarea nefiind exhaustivă):

- cheltuieli aferente achizițiilor de echipamente second-hand;

- cheltuieli aferente contribuției în natură;

- cheltuieli aferente obținerii terenurilor;

- taxa pe valoarea adaugată;

- cheltuieli pentru comisioane, cote, taxe;

- cheltuieli cu amortizarea;

- amenzi, penalităţi şi cheltuieli de judecată;

- costurile pentru operarea obiectivelor de investiţii;

- cheltuieli efectuate pentru obiective de investiţii executate în regie proprie;

- cheltuieli aferente achiziţiei sub forma leasingului;

- cheltuieli cu achiziția imobilelor deja construite;

- cheltuieli generale de administrație;

- cheltuieli cu lucrările pregătitoare, cum ar fi obținerea avizelor și autorizațiilor, realizarea studiilor de fezabilitate (și a studiilor tehnice stabilite de standarde şi normative pentru pregătirea proiectului).

**Notă: Cheltuielile neeligibile vor fi suportate integral de către beneficiar.**

**Nu sunt eligibile cheltuielile realizate ca urmare a unor activități finanțate în cadrul programelor operaționale din perioada 2014 – 2020.**

## 3.1. Durabilitatea și sustenabilitatea investiției

Coordonatorul se va asigura de durabilitatea și sustenabilitatea investiției.

Beneficiarul va completa declarație de angajament prin care își asumă durabilitatea și sustenabilitatea investiției.

# 4. COMPLETAREA CERERII DE FINANȚARE

Pentru a propune un proiect în vederea finanțării, solicitantul trebuie să completeze în limba română cererea de finanțare, conform anexei atașate în cadrul apelului aferent prezentului ghid al solicitantului.

Propunerea de proiect va fi înregistrată pe platforma informatică dedicată PNRR, respectiv proiecte.pnrr.gov.ro.

Transmiterea unei Cereri de Finanțare reprezintă un angajament oficial al solicitantului, conform căruia toate detaliile proiectului sunt corecte și reale. Totodată, reprezintă o confirmare a faptului că, dacă finanțarea se acordă, solicitantul se angajează să implementeze proiectul în condițiile descrise în Cererea de Finanțare și în concordanță cu condițiile stabilite în Contractul de Finanțare.

**4.1. Cererea de finanțare este compusă din:**

- Cererea de finanțare, ale cărei secțiuni se completează în totalitate, salvată în format .pdf și semnată digital.

- Anexele la cererea de finanțare - set de documente completate sau, după caz, scanate, salvate în format .pdf, semnate digital.

Pentru transmiterea cererii de finanțare și a documentelor anexă, semnătura electronică extinsă a reprezentantului legal/persoanei împuternicite, trebuie să fie certificată în conformitate cu prevederile legale în vigoare.

Lista documentelor care însoțesc Cererea de finanțare:

|  |  |
| --- | --- |
| **Nr. crt.** | **DENUMIRE DOCUMENT** |
| 1 | Actul de numire a reprezentantului legal al solicitantului și actul de desemnare a persoanei împuternicite să semneze pentru reprezentantul legal (dacă documentele depuse nu sunt semnate de către reprezentantul legal)  |
| 2 | Decizia de aprobare la nivelul solicitantului a proiectului şi a cheltuielilor legate de proiect, cu indicarea atât a valorii totale a proiectului, cât şi a contribuției aferente PNRR și a contribuției proprii |
| 3 | Declaraţia de eligibilitate *(conf. Anexa 2)* |
| 4 | Declaraţia de angajament *(conf. Anexa 3)* |
| 5 | Declaraţia pe proprie răspundere cu privire la evitarea dublei finanțări *(conf. Anexa 4)* |
| 6 | Declarație pe propria răspundere privind absența conflictului de interese *(conf. Anexa 5)* |
| 7 | Declaraţie pe propria răspundere asupra locaţiei/locaţiilor unde se implementează proiectul. |
| 8 | Pentru echipa de management a proiectului:1. Copie după actul administrativ de numire al echipei de management de proiect 2. CV-urile persoanelor nominalizate prin actul administrativ (semnate de titular) |
| 9 | Plan de acțiune privind implementarea investiției în conformitate cu jaloanele și țintele aferente din Anexa la CID și Aranjamentele Operaționale, pentru țintele/jaloanele 179 și 180 (inclusiv pentru jaloanele intermediare de monitorizare 179.1, 179.2, 180.1) *(conf. Anexa 6)* |
| 10 | Diagrama Gantt aferentă calendarului de activităţi previzionat a se realiza în vederea implementării proiectului |
| 11 | Bugetul defalcat tipuri de cheltuieli, asumat de solicitant *(conf. Anexa 8)* |
| 12 | Planul de achiziții |
| 13 | Metodologia de gestionare a riscurilor |
| 14 | Descrierea capacității instituționale a solicitantului (va viza descrierea capacității administrative – informații referitoare la echipa de implementare, competențele și rolul fiecărei persoane în cadrul proiectului, capacității financiare, capacității tehnice și capacității juridice). |
| 15 | Descrierea capacității instituționale a solicitantului (va viza descrierea capacității administrative – informații referitoare la echipa de implementare, competențele și rolul fiecărei persoane în cadrul proiectului, capacității financiare, capacității tehnice și capacității juridice). |  |  |  |
| 16 | Declarație privind certificarea legalității și corectitudinea informațiilor cuprinse în cererea de finanțare și a informațiilor completate în platforma de depunere *(conf. Anexa 12)* |  |  |  |
| 17 | Declarație privind respectarea principiului DNSH *(conf. Anexa 13)* |  |  |  |
| 18 | Declarație TVA *(conf. Anexa 14)* |  |  |  |
| 19 | Declarație consimțământ reprezentant legal privind prelucrarea datelor cu caracter personal *(conf. Anexa 15)* |  |  |  |

**4.2. Capacitatea instituțională**

Documente privind analiza capacitățtii instituționale:

- capacitate administrativă (informații referitoare la echipa de implementare a proiectului din cadrul Solicitantului, competențele persoanelor care formeaza echipa, rolul fiecărei persoane în cadrul proiectului, poziția ocupată)

- capacitate financiară (pentru a demonstra că acesta este în măsură să garanteze lichiditățile necesare pentru o finanțare adecvată a proiectului, astfel încât să se asigure implementarea cu succes a acestuia și funcționarea în viitor)

- capacitate tehnică (se va descrie un rezumat al expertizei tehnice a instituției necesare pentru derularea proiectului, inclusiv precizarea numărul persoanelor cu o astfel de expertiză disponibile în cadrul organizației și alocate proiectului)

- capacitate juridică (se va descrie statutul juridic al beneficiarului care permite implementarea proiectului, precum și capacitatea sa de a întreprinde acțiuni legale, dacă este necesar).

**4.3. Limba utilizată în completarea cererii de finanțare**

Redactarea propunerii de proiect se face în limba română.

**4.4. Semnarea cererii de finanțare și a documentelor anexate**

Pentru transmiterea cererilor de finanțare prin aplicația informatică, semnătura electronică extinsă a reprezentantului legal/persoanei împuternicite trebuie să fie certificată în conformitate cu prevederile legale în vigoare.

# 5. EVALUAREA ȘI SELECȚIA PROIECTELOR

## 5.1. Descriere generală

Solicitantul eligibil pentru acest apel este Serviciul Român de Informații – Centrul Național Cyberint, prin Unitatea Militara 0929 București, conform prevederilor din Aranjamentele Operaționale.

Cererea de finanțare depusă va parcurge un proces de verificare, evaluare și selecție

Procesul de verificare și selecție constă în parcurgerea următoarelor etape:

- etapa de verificare a conformității administrative a dosarului Cererii de finanțare și a eligibilității solicitantului și a proiectului;

- etapa de verificare a bugetului din punct de vedere al încadrării cheltuielilor în cele eligibile, respectării valorii maxime a finanțării nerambursabile;

- etapa de selecție a proiectului.

Pentru verificarea Cererii de finanțare și a anexelor aferente se utilizează un sistem de evaluare de tip DA/NU.

Dacă pentru verificarea criteriilor, se constată că sunt necesare informații/documente/clarificări suplimentare față de cele depuse, acestea vor fi solicitate. Rămâne în responsabilitatea solicitantului să se asigure că răspunsul este transmis în maxim 5 zile lucrătoare de la trimiterea solicitării de clarificări.

Dacă solicitantul nu răspunde la clarificări în acest termen, cererea de finanțare este respinsă. Dacă răspunsul solicitantului este incomplet, va fi posibilă revenirea la solicitarea de clarificări, care respectă principiile de întocmire și transmitere a primei solicitări. Dacă solicitantul nu răspunde în termen de 2 zile lucrătoare, proiectul este respins.

În cursul verificării bugetului, evaluatorii au competența să considere anumite cheltuieli neeligibile sau să aprecieze că unele cheltuieli sunt nejustificate sau disproporționate în raport cu obiectivele proiectului, în cazul în care nu sunt incluse în lista de cheltuieli eligibile.

## Grila de verificare și selecție

Conform Anexei 11 la prezentul Ghid al solicitantului.

## 5.3. Depunerea și soluționarea contestațiilor

Solicitantul poate contesta, în orice etapă respingerea/rezultatul verificării cererii de finanțare, o singură dată pentru fiecare etapă, termenul de contestare fiind precizat în scrisoarea transmisă de MCID. Contestația va fi strict legată de motivația prezentată. Contestațiile primite după termenul menționat în scrisoarea MCID nu se iau în considerare.

Soluționarea contestațiilor se face la nivelul MCID. Decizia MCID prin care se soluționează contestația este definitivă și irevocabilă și poate fi contestată doar în instanță. Aceasta este transmisă solicitantului.

Pentru a putea fi luate în considerare, contestațiile trebuie să respecte următoarele cerințe:

* Identificarea contestatarului, prin: denumire solicitant, adresa, numele și funcția reprezentantului legal;
* Identificarea proiectului, prin: numărul unic de înregistrare alocat Cererii de finanțare și titlul proiectului;
* Obiectul contestației - ce se solicită prin formularea contestației. Obiectul contestației va fi strict legat de motivația prezentată în scrisoarea de informare/respingere și în conformitate cu criteriile anunțate în prezentul Ghid.
* Motivele de fapt și de drept (dispozițiile legale naționale și/sau comunitare, principiile încălcate);
* Mijloace de probă (acolo unde există);
* Semnătura reprezentantului legal;
* Data formulării contestației.

Contestațiile sunt analizate și soluționate în termen de 2 zile lucrătoare de la data înregistrării lor la MCID. Decizia privind soluționarea contestațiilor poate fi de admitere sau de respingere. Contestatarul este notificat în scris asupra deciziei.

Pe perioada evaluării contestației pot fi solicitate clarificări.

# 6. CONTRACTAREA ȘI IMPLEMENTAREA PROIECTELOR

## 6.1. Contractarea proiectelor

Solicitantului i se va transmite scrisoarea pentru demararea etapei contractuale, scrisoare în care sunt menționate toate informațiile și condițiile finanțării. În termenul prevăzut în această scrisoare, solicitantul trebuie să transmită acceptul de finanțare.

În cazul în care solicitantul nu transmite acceptul de finanțare și documentele solicitate, în termenul prevăzut, termenul poate fi prelungit cu acceptul MCID. Cererea de prelungire a termenului de răspuns nu va fi acceptată în mod automat de MCID, ci trebuie să existe motive întemeiate pentru această solicitare. MCID examinează motivele date și poate respinge cererea care prezintă justificări nefundamentate sau care nu respectă prevederile ghidului și/sau ale legislației naționale și comunitare relevante.

În cazul în care Cererea de finanțare este respinsă, solicitantului i se va comunica acest lucru, precum și motivația respingerii.

În cazul în care solicitantul amână nejustificat semnarea contractului sau depunerea documentelor solicitate la contractare, MCID poate decide retragerea finanțării, fără a crea nicio obligație din partea MCID.

Solicitantul poate depune o contestație și în această etapă, contestația fiind strict legată de motivația prezentată în scrisoarea pentru demararea etapei contractuale. Condițiile de depunere a contestațiilor și modul de soluționare sunt aceleași ca cele prezentate în capitolul 5.3.

Contractul de finanțare va fi semnat electronic de MCID / beneficiar. Contractul de finanțare produce efecte de la data semnării lui de către ultima parte.

|  |  |
| --- | --- |
| ***ATENȚIE!*** | Cererea de finanțare depusă de solicitant, cu eventualele modificări și completări efectuate pe parcursul procedurii de verificare, selecție, contractare, devine obligatorie pentru beneficiar, fiind anexă la contractul de finanțare, deci parte integrantă a acestuia. |

Lista documentelor necesare la semnarea contractului de finanțare.

|  |  |
| --- | --- |
| **Nr.****crt.** | **Documente verificate** |
|  | Certificatul de atestare fiscală privind debitele restante la bugetul de stat, în termenul de valabilitate |
|  | Certificatul de atestare fiscală privind debitele restante la bugetul local, în termenul de valabilitate |

Renunțarea la cererea de finanțare se va face numai de către reprezentantul legal sau de către persoana împuternicită prin mandat/împuternicire specială, în baza unei Hotărâri/Decizii de retragere a proiectului (cererii de finanţare).

## 6.2. Reguli privind implementarea și monitorizarea proiectelor

Condițiile privind implementarea proiectului sunt prevăzute în contractul de finanțare (model prevăzut în anexă)

MCID poate emite instrucțiuni cu privire la modul de monitorizare a implementării proiectului.

Utilizarea sistemului e\_SMC este obligatorie pentru implementarea investițiilor.

Beneficiarii sunt obligați să permită desfășurarea acțiunilor de monitorizare și control ale CN-MIPE, respectiv CR/I în cadrul proiectelor acceptate la finanțare (inclusiv acces pe șantiere în cazul investițiilor în infrastructură), precum și obligația acestora să pună la dispoziția echipelor de monitorizare și control toate documentele solicitate de aceștia.

Bunurile și serviciile necesare implementării acestei investiții vor fi achiziționate prin proceduri competitive, transparente, nediscriminatorii și necondiționate.

## 6.3. Mecanisme de gestionare a riscurilor de implementare

Principalele acte normative care stau la baza reglementării Managementului Riscurilor (MR) sunt următoarele:

* Ordonanţa Guvernului nr. 119/1999 privind controlul intern/managerial şi controlul financiar preventiv, republicată, cu modificările şi completările ulterioare;
* Ordinul Secretarului General al Guvernului nr. 600/2018 privind aprobarea Codului controlului intern managerial al entităţilor publice;
* Ordinul Secretarului General al Guvernului nr. 201/2016 pentru aprobarea Normelor metodologice privind coordonarea, îndrumarea metodologică şi supravegherea stadiului implementării şi dezvoltării sistemului de control intern managerial la entităţile publice;
* Legea nr. 174/2015 pentru aprobarea Ordonanţei de urgenţă a Guvernului nr. 86/2014 privind stabilirea unor măsuri de reorganizare la nivelul administraţiei publice centrale şi pentru modificarea şi completarea unor acte normative.

Realizarea unui management coerent al riscurilor implică:

* analiza prealabilă a tuturor expunerilor la risc, identificarea surselor de risc fiind fundamental şi determinantă în evaluarea corectă a riscurilor entităţii publice;
* identificarea riscurilor, care pot afecta eficacitatea şi eficienţa activităţilor aferente obiectivelor specifice, fără a ignora regulile şi regulamentele; încrederea în informaţiile financiare şi în management; protejarea bunurilor; prevenirea şi descoperirea fraudelor;
* definirea nivelului de toleranţă la risc / nivelului acceptabil de expunere la risc;
* evaluarea probabilităţii ca riscul să se materializeze, stabilirea impactului şi expunerea la risc;
* stabilirea tipului de răspuns la risc (strategiei adoptate).

## 6.4. Modificarea ghidului solicitantului

Se pot emite ordine de modificare a prevederilor prezentului ghid pentru actualizarea cu eventuale modificări legislative aplicabile sau pentru îmbunătățirea procesului de verificare, în cuprinsul cărora vor exista și prevederi tranzitorii pentru proiectele aflate în procesul de verificare pentru asigurarea principiului tratamentului nediscriminatoriu al tuturor solicitanților de finanțare. MCID poate emite instrucțiuni în aplicarea prevederilor prezentului ghid. Pentru asigurarea principiului transparenței, MCID va publica ordinele de modificare a prezentului ghid pe pagina de internet a ministerului.

# 7. TRANSPARENȚĂ

Pentru asigurarea transparenței întregului proces, atât deschiderea apelului și depunerea propunerii de proiect, cât și implementarea ulterioară a proiectului se vor face prin intermediul platformei informatice de gestionare a proiectelor din PNRR, respectiv proiecte.pnrr.gov.ro.

De asemenea, atât anunțul de lansare a apelului, cât și orice comunicare ulterioară legată de derularea acestui proiect vor fi anunțate pe pagina web a MCID – www.research.gov.ro.

Detalierea modalității de integrare a observațiilor partenerilor, inclusiv cele de la CE.

# 8. PREVENIREA NEREGULILOR GRAVE, A DUBLEI FINANȚĂRI

Solicitantul finanțării are obligația prezentării declarației pe proprie răspundere a reprezentantului său legal cu privire la evitarea dublei finanțări și modul de verificare de către gestionarul apelului a informațiilor necesare evitării dublei finanțări și a conflictului de interese, în conformitate cu prevederile legale

# 9. RESPECTAREA PRINCIPIULUI „DE A NU PREJUDICIA ÎN MOD SEMNIFICATIV (DNSH)”

Cererile de finanțare vor fi însoțite de declaraţia pe propria răspundere a reprezentantului/împuternicitului al solicitantului legal, în limba română, privind conformitatea propunerii de proiect cu Orientările tehnice DNSH (2021/C58/01).

# 10. BENEFICIARUL REAL

Beneficiarul real al finanțării prin PNRR este o entitate publică. Proiectul va fi implementat de Serviciul Român de Informații – Centrul Național Cyberint (CNC), prin Unitatea Militara (U.M.) 0929 București. Din punct de vedere tehnic, CNC, care administrează sistemul național de securitate cibernetică și deține resursa umană specializată și know-how în domeniu, va administra infrastructura finanțată prin intermediul acestui proiect.

Serviciul Român de Informații (SRI), cu statut de instituție publică (Conform art. 1 din Legea nr. 14/1992) a desemnat U.M. 0929 București ca unitate de implementare a proiectelor din cadrul Serviciului. CNC va fi reprezentat în relația cu celelalte instituții și cu organismele finanțatoare de către U.M. 0929 București pentru implementarea proiectului, în calitate de reprezentant legal.

U.M. 0929 București, unitate din cadrul SRI, va avea calitatea de autoritate contractantă în cadrul procedurilor de achiziție publică a soluțiilor de securitate cibernetică, iar acestea vor intra în patrimoniul SRI și vor fi puse la dispoziția beneficiarilor cu titlu gratuit. În acest sens, SRI, în calitate de deținător legal al bunurilor, își asumă toate costurile legate de asigurarea garanțiilor și mentenanței sistemului pe durata de exploatare a acestuia (inclusiv asigurarea licențelor informatice necesare funcționării).

# 11. CONTRIBUȚIA INVESTIȚIEI LA OBIECTIVELE ASUMATE PENTRU REALIZAREA INDICATORILOR DIN DOMENIUL CLIMEI ȘI DIN DOMENIUL DIGITAL

Investiția care face obiectul acestui apel contribuie în proporție de 100%, la obiectivele asumate pentru realizarea indicatorilor din domeniul digital.

# 12. ANEXE

Anexa 1. Model *Cerere de finanțare*

Anexa 2. Model *Declaraţie de eligibilitate*

Anexa 3. Model *Declaraţie de angajament*

Anexa 4. Model *Declarație pe proprie răspundere cu privire la evitarea dublei finanțări*

Anexa 5. Model *Declarație pe propria răspundere privind absența conflictului de interese*

Anexa 6. Model *Plan de acțiune privind implementarea investiției*

Anexa 7. Model *Raport de implementare investiție*

Anexa 8. Model *Buget detaliat*

Anexa 9. Model *Contract de finanțare*

Anexa nr.10. Raportul final de implementare la Contractul de finanțare

Anexa nr.11. Grila de verificare și selecție

Anexa 12. Declarație privind certificarea legalității și corectitudinea informațiilor cuprinse în cererea de finanțare și a informațiilor completate în platforma de depunere

Anexa 13. Declarație pe proprie răspundere privind conformitatea propunerii de proiect cu Orientările tehnice DNSH (2021/C58/01)

Anexa 14. Declarație TVA

Anexa 15. Declarație consimțământ reprezentant legal privind prelucrarea datelor cu caracter personal

**Anexa 1. Model Cerere de finanțare**

1. **TITLUL PROIECTULUI**
2. **INFORMAŢII PRIVIND SOLICITANTUL**
* Denumire Organizaţie
* Tipul Organizaţiei
* Act înființare
* Cod de înregistrare fiscală/CIF
* Data înfiinţării
* Înregistrat in scopuri de TVA
* Entitate de drept public
* Adresa poştală
* Telefon/Fax
* Adresa e-mail
* Pagina Web
1. **REPREZENTANTUL LEGAL/ÎMPUTERNICIT AL ENTITĂŢII**
* Funcţie
* Nume
* Telefon/Fax
* Adresă de e-mail
1. **DATE FINANCIARE - CONTURI BANCARE**

|  |  |  |  |  |
| --- | --- | --- | --- | --- |
| Cod IBAN | Cont | Banca | Sucursala | Adresa |
|  |  |  |  |  |
|  |  |  |  |  |

1. **FINANȚĂRI ANTERIOARE**

Asistenţă acordată anterior *(câmpurile de mai jos se vor completa pentru fiecare proiect în parte)*

* Cod SMIS
* Titlul proiectului
* Nr. de înregistrare contract
* Dată începere
* Dată finalizare
* Valoare totală proiect
* Valoare eligibilă proiect
* Entitate finanţatoare
* Obiective
* Rezultate
1. **RESPONSABIL DE PROIECT**
* Nume şi prenume
* Funcţie
* Telefon
* Adresă e-mail
1. **PERSOANĂ DE CONTACT**
* Nume şi prenume
* Funcţie
* Telefon
* Adresă e-mail
1. **LOCALIZARE PROIECT***(se vor indica locațiile de implementare ale proiectului)*
2. **DESCRIEREA PROIECTULUI**
* Obiectivul general al proiectului
* Obiectivele specifice ale proiectului
* Descrierea jaloanelor și țintelor aferente din Anexa la CID
* Rezultate aşteptate
* Context
* Descrierea investiției
1. **GRUP ȚINTĂ**
2. **RISCURI**

Detaliere riscuri

|  |  |  |
| --- | --- | --- |
| Nr.crt. | Risc identificat | Măsuri de atenuare ale riscului |
|  |  |  |

1. **ANALIZĂ DNSH**

Modalitatea prin care sunt respectate prevederile principiului DNSH menționat în anexa DNSH la PNRR pentru investiția investiția I12 – componenta C7.

1. **CONTRIBUȚIA INVESTIȚIEI LA OBIECTIVELE ASUMATE PENTRU REALIZAREA INDICATORILOR DIN DOMENIUL CLIMEI ȘI DIN DOMENIUL DIGITAL**

*(În conformitate cu prevederile din Regulamentul 241/2021 și cu descrierea țintelor și jaloanelor din Anexa la CID și din Aranjamentele Operaționale).*

1. **ACTIVITĂȚI PREVIZIONATE**
2. **PLAN DE ACHIZIȚII**
3. **RESURSE UMANE IMPLICATE**

**Pentru echipa de management:**

* Rol
* Nume persoană
* Atribuții

**Descriere atribuții echipa de implementare: …………………………………..**

1. **INDICATORI**

|  |  |  |  |  |
| --- | --- | --- | --- | --- |
| **DENUMIRE INDICATOR** | **Unitate de măsură** | Valoare la începutul implementării proiectului | Valoare la finalul implementării proiectului  | Termen de realizare |
|  |  |  |  |  |

1. **BUGETUL PROIECTULUI**

|  |  |
| --- | --- |
| **Activitate/achiziție** | **Cheltuieli totale eligibile (lei) fără TVA** |
|  |  |

**CERTIFICAREA CERERII DE FINANŢARE**

**SOLICITANT**

Subsemnatul.................., CNP ..............., posesor al CI seria.........., nr................, în calitate de reprezentant legal/împuternicit al....................(denumire solicitant) …................................confirm că informaţiile incluse în această cerere de finanţare şi detaliile prezentate în documentele anexate sunt corecte, iar asistenţa financiară pentru care am aplicat este necesară proiectului pentru a se derula conform descrierii.

Confirm că prezenta cerere de finanţare este elaborată în conformitate cu legislaţia naţională şi comunitară aplicabilă (PNRR).

Confirm că am luat la cunoştinţă de toate prevederile ghidului solicitantului.

Confirm că nu am la cunoştinţă nici un motiv pentru care proiectul ar putea să nu se deruleze sau ar putea fi întârziat şi mă angajez, în calitate de reprezentant legal/împuternicit al ……………<denumire solicitant>………….., să asigur resursele financiare necesare implementării proiectului, în conformitate cu cele menţionate în bugetul proiectului.

Confirm că la prezenta cerere de finanţare fişierele atasate sunt semnate digital pentru conformitate cu originalul.

Înţeleg că, din punct de vedere legal şi financiar, ………….<denumire solicitant>…… este responsabil de implementarea prezentului proiect.

Înţeleg că, dacă cererea de finanţare nu este completă cu privire la toate detaliile şi aspectele solicitate, inclusiv cu privire la această secţiune, ar putea fi respinsă.

Prezenta cerere a fost completată având cunoştinţă de prevederile Codului penal.

*Semnatura reprezentant legal/împuternicit*

**Anexa 2. Model Declaraţie de eligibilitate**

**DECLARAŢIE DE ELIGIBILITATE[[1]](#footnote-2)**

**se completeaza de solicitant**

Subsemnatul (numele şi prenumele reprezentantului legal/împuternicit al instituţiei solicitante)\_\_\_\_\_\_\_\_\_\_\_\_\_\_, posesor al CI seria \_\_\_\_\_\_\_, nr. \_\_\_\_\_\_\_\_\_, eliberată de \_\_\_\_\_\_\_, CNP \_\_\_\_\_\_\_\_\_\_\_\_\_/ paşaport nr. \_\_\_\_\_\_\_\_\_\_\_, eliberat de \_\_\_\_\_\_\_\_\_\_\_\_, în calitate de (funcţia reprezentantului legal/împuternicit al instituţiei solicitante), cunoscând că falsul în declaraţii este pedepsit de legea penală, declar pe propria răspundere că:

**1.** *[Denumirea solicitantului]* indeplineste urmatoarele conditii:

- nu înregistreaza la data depunerii Cererii de finanţare şi la data semnării contractului de finanţare obligaţii bugetare nete (diferenţa dintre obligaţiile de plată restante la buget şi sumele de recuperat de la buget):

a. mai mari de 1/12 din obligaţiile datorate în ultimele 12 luni - în cazul certificatului de atestare fiscală emis de Agenţia Naţională de Administrare Fiscală

b. mai mari de 1/6 din totalul obligaţiilor datorate în ultimul semestru - în cazul certificatului de atestare fiscală emis de către autorităţile publice locale.

- nu este subiectul unei decizii/ordin de recuperare a unui ajutor ce nu a fost deja executat și creanța nu a fost integral recuperată;

- este solicitantul eligibil definit în ghidul solicitantului.

- nu se află în una din situaţiile incompatibile cu acordarea finanţării din fonduri publice

- nu a mai beneficiat de sprijin financiar din fonduri publice, inclusiv fonduri UE, în ultimii 5 ani, și nu derulează proiecte finanţate în prezent, parţial sau în totalitate, din alte surse publice, pentru aceleaşi activităţi, pentru acelaşi grup ţintă

- este direct responsabil de pregătirea, managementul si realizarea proiectului, nu acționează ca intermediar pentru proiectul propus a fi finanţat şi este responsabil pentru asigurarea sustenabilităţii rezultatelor proiectului.

- nu face obiectul unui ordin de recuperare în urma unei decizii anterioare a Comisiei Europene, privind declararea unui ajutor ca fiind ilegal şi incompatibil cu piaţa comună sau, în cazul în care institutia a făcut obiectul unei astfel de decizii, aceasta trebuie sa fi fost deja executată şi ajutorul integral recuperat, inclusiv dobânda de recuperare aferentă;

- îndeplineste condiţiile sau cerinţele specifice acţiunii pentru care este lansat apelul

**2.** *[Reprezentantul legal/împuternicit]* nu se află în următoarele situații începând cu data depunerii cererii de finanțare, pe perioada de evaluare, selecție și contractare:

- nu a fost subiectul unei judecăţi de tip res judicata pentru fraudă, corupţie, implicarea în organizaţii criminale sau în alte activităţi ilegale, în detrimentul intereselor financiare ale Uniunii Europene;

- nu a fost găsit vinovat de încălcarea gravă a vreunui contract anterior din cauza nerespectării obligaţiilor contractuale în urma unei proceduri de achiziţie sau în urma unei proceduri de acordare a unei finanţări nerambursabile din bugetul Uniunii Europene;

- nu a comis în conduita profesională greşeli grave, demonstrate prin orice mijloace pe care autoritatea contractantă le poate dovedi;

- nu este subiectul unui conflict de interese (definit conform Legii nr. 161/2003 privind unele măsuri pentru asigurarea transparenţei în exercitarea demnităţilor publice, a funcţiilor publice şi în mediul de afaceri, prevenirea şi sancţionarea corupţiei, cu modificările și completările ulterioare);

**3.** Proiectul:

- conţine activităţi specifice şi necesare pentru atingerea rezultatelor previzionate;

- se implementează pe teritoriul României;

- respectă principiul neutralităţii tehnologice (nu se favorizează o anumită marcă, soluţie tehnologică, hardware sau software).

- contine doar activitati eligibile prevăzute în ghidul solicitantului

- va asigura standardele de securitate și confidențialitate a informațiilor, de prelucrare a datelor cu caracter personal conform Regulamentului (UE) 2016/679 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date și de abrogare a Directivei 95/46/CE (Regulamentul general privind protecția datelor).

- nu a mai beneficiat de finanțare publică în ultimii 5 ani înainte de data depunerii Cererii de finanțare, pentru aceleași activități și nici nu a fost obținută finanțare pentru alte proiecte implementate, având același obiectiv, dar care din diverse motive nu și-au atins indicatorii;

- respectă prevederile naționale și comunitare în următoarele domenii: eligibilitatea cheltuielilor, promovarea egalității de șanse și politica nediscriminatorie, dezvoltarea durabilă, neutralitatea tehnologică, achizițiile publice, precum și orice alte prevederi legale aplicabile fondurilor din PNRR, ca de exemplu, evitarea dublei finanțări, a conflictului de interese, a corupției și fraudei, etc;

- respectă prevederile Manualului de Identitate Vizuală (MIV) realizat în conformitate cu prevederile art. 34 din REGULAMENTUL (UE) 2021/241 AL PARLAMENTULUI EUROPEAN ȘI AL CONSILIULUI din 12 februarie 2021 de instituire a Mecanismului de redresare și reziliență, cu modificările și completările ulterioare

**4.** Ca reprezentant legal/împuternicit al instituţiei mă angajez să nu furnizez informaţii incorecte care pot genera inducerea în eroare a MCID în cursul evaluării, selecției, contractării si in implementarea proiectului. De asemenea, declar că afirmaţiile din această declaraţie sunt adevărate şi că informaţiile incluse în aceasta sunt corecte. De asemenea mă angajez să informez MCID asupra oricărei situaţii care contravine aspectelor mai sus menţionate ulterior transmiterii cererii de finanţare şi /sau pe perioada de implementării proiectului.

**5.** Înțeleg că, în cazul nerespectării condițiilor de eligibilitate, oricând pe perioada procesului de evaluare, selecție și contractare, cererea de finanțare va fi respinsă. Înțeleg că orice situație, eveniment ori modificare care afectează sau ar putea afecta respectarea condițiilor de eligibilitate menționate în Ghidul solicitantului vor fi aduse la cunoștința MCID în termen de cel mult 5 zile lucrătoare de la luarea la cunoștință a situației respective. Înțeleg că, ulterior contractării proiectului, modificarea proiectului, a cererii de finanțare sau a oricăror elemente care au stat la baza verificării respectării condițiilor de acordare a finanțării, este permisă numai în condițiile stricte ale prevederilor contractuale, cu respectarea legislaţiei în vigoare.

|  |  |
| --- | --- |
|  | Reprezentant legal/împuternicit*<denumire oficială solicitant >**<funcţie reprezentant legal/împuternicit>**<nume, prenume reprezentant legal/împuternicit\*>**<semnătură reprezentant legal/împuternicit>*Data : *<zz/ll/aa>*\*) Se va completa cu majuscule şi fără abrevieri |

**Anexa 3. Model Declaraţie de angajament**

DECLARAŢIE DE ANGAJAMENT[[2]](#footnote-3)

**se completeaza de solicitant**

Subsemnatul (numele şi prenumele reprezentantului legal/împuternicit al instituţiei solicitante) \_\_\_\_\_\_\_\_\_\_\_\_\_\_, posesor al CI seria \_\_\_\_\_\_\_, nr. \_\_\_\_\_\_\_\_\_, eliberată de \_\_\_\_\_\_\_, CNP \_\_\_\_\_\_\_\_\_\_\_\_\_/ paşaport nr. \_\_\_\_\_\_\_\_\_\_\_, eliberat de \_\_\_\_\_\_\_\_\_\_\_\_, în calitate de [funcţia reprezentantului legal/împuternicit al instituţiei solicitante], cunoscând că falsul în declaraţii este pedepsit de legea penală, mă angajez ca eu și instituția pe care o reprezint:

* + - * 1. să asigurăm condiţiile de desfăşurare optimă a activităţilor proiectului;
				2. să asigurăm contribuţia proprie şi să finanţăm costurile neeligibile care ne revin, aferente proiectului;
				3. să finanţăm cheltuielile care ne revin până la rambursarea sumelor aprobate, astfel încât să se asigure implementarea optimă a proiectului;
				4. să nu încercăm să obţinem informaţii confidenţiale legate de stadiul evaluării proiectului sau să influenţăm personalul MCID/comisia de evaluare/experţii evaluatori în timpul procesului de evaluare şi selecţie.
				5. sa asigurăm funcționalitatea echipamentelor și soluțiilor hardware și software achiziționate pentru cel puțin durata minimă normată de viață a acestora, în conformitate cu prevederile naționale în vigoare;
				6. să asigurăm folosinţa echipamentelor şi aplicaţiilor pentru scopul declarat în proiect;
				7. să asigurăm capacitatea operaţională şi administrativă necesare implementării proiectului (resurse umane suficiente şi resurse materiale necesare);
				8. să asigurăm obligatoriu garanţia şi mentenanţa rezultatului proiectului prin contractul/contractele încheiate pe perioada implementării cu diverşi furnizori sau prin surse proprii;
				9. să respectăm pe durata pregătirii și implementării proiectului, prevederile legislației comunitare și naționale în domeniul dezvoltării durabile, neutralității tehnologice, egalității de șanse și nediscriminării și egalității de gen, protecția mediului, achiziții publice, informare și publicitate;
				10. să nu furnizăm informaţii false.

|  |  |
| --- | --- |
|  | Reprezentant legal/împuternicit*<denumire oficială solicitant >**<funcţie reprezentant legal*/împuternicit *>**<nume, prenume reprezentant legal*/împuternicit *\*>**<semnătură reprezentant legal*/împuternicit *>* Data : *<zz/ll/aa>*\*) Se va completa cu majuscule şi fără abrevieri |

**Anexa 4. Model Declarație pe proprie răspundere cu privire la evitarea dublei finanțări**

**DECLARAȚIA PE PROPRIE RĂSPUNDERE**

**CU PRIVIRE LA EVITAREA DUBLEI FINANȚĂRI**

Subsemnatul ………………….., având CNP ................................................., în calitate de reprezentant legal/împuternicit al …………………………………………………….., cu sediul social în …………….., cod de înregistrare fiscală ……………….., cunoscând prevederile art. 326 din Codul Penal și prevederile art. 18^1 din Legea nr. 78/2000 privind falsul în declarații, declar pe propria răspundere, că organizația pe care o reprezint nu a beneficiat și nici nu beneficiază în prezent de finanțare din fonduri publice nerambursabile de la bugetul național și/sau de la bugetul Uniunii Europene sau bugetele administrate de aceasta ori în numele ei, pentru activitățile specifice care sunt finanțate din bugetul PNRR și care urmează să se desfășoare pentru implementarea reformelor și a investițiilor care fac obiectul prezentei cereri de finanțare din care prezenta anexă este parte integrantă . Declar în egală măsură că nu am cunoștință de vreo situație de ”dublă finanțare” așa cum este ea definită la art. 9 din Regulamentul (UE) 2021/241 al Parlamentului European și al Consiliului din 12 februarie 2021 și la art. 191 din Regulamentul (UE, Euratom) nr. 2018/1046 privind normele financiare aplicabile bugetului general al Uniunii.

Am luat la cunoștință că declarația în fals atrage după sine încetarea contractului de finanțare, precum și obligarea organizației pe care o reprezint la rambursarea banilor care fac obiectul dublei finanțări și la plata de despăgubiri pentru perioada scursă de la încasarea finanțării nerambursabile, până la data descoperirii falsului.

Nume și prenume: ............................

Data: ............................

Semnătura: ............................

**Anexa 5. Model Declarație pe propria răspundere privind absența conflictului de interese**

**DECLARAȚIE PE PROPRIA RĂSPUNDERE**

**PRIVIND ABSENȚA CONFLICTULUI DE INTERESE**

Subsemnatul ………………….., având CNP ................................................., în calitate de reprezentant legal/împuternicit al …………………………………………………….., cu sediul social în ……………………., cod de înregistrare fiscală ……………….., declar că am luat cunoștință de conținutul art. 61 din Regulamentul financiar 2018/1046 AL PARLAMENTULUI EUROPEAN ȘI AL CONSILIULUI, care prevede că:

„(1) Actorilor financiari în sensul capitolului 4 de la prezentul titlu și celorlalte persoane, inclusiv autorități naționale la orice nivel, implicate în execuția bugetară în cadrul gestiunii directe, indirecte și partajate a bugetului, inclusiv în elaborarea actelor pregătitoare corespunzătoare, precum și în auditarea sau controlul bugetului le este interzis să ia măsuri care pot genera un conflict între propriile lor interese și cele ale Uniunii. De asemenea, aceștia iau măsurile adecvate pentru a preveni apariția unui conflict de interese în ceea ce privește funcțiile aflate în responsabilitatea lor și pentru a aborda situațiile care pot fi, în mod obiectiv, percepute ca un conflict de interese.

(2) În cazul în care există un risc de conflict de interese care implică un membru al personalului unei autorități naționale, persoana în cauză sesizează superiorul său ierarhic cu privire la acest aspect. Atunci când un astfel de risc există pentru personalul care intră sub incidența Statutului funcționarilor, persoana în cauză sesizează ordonatorul de credite delegat relevant. Superiorul ierarhic sau ordonatorul de credite delegat relevant confirmă în scris dacă se constată existența unui conflict de interese. Atunci când se constată existența unui conflict de interese, autoritatea împuternicită să facă numiri sau autoritatea națională relevantă se asigură că persoana în cauză încetează toate activitățile în legătură cu respectiva chestiune. Ordonatorul de credite delegat relevant sau autoritatea națională relevantă se asigură că orice măsuri ulterioare adecvate se iau în conformitate cu legislația aplicabilă.

(3) În sensul alineatului (1), un conflict de interese există în cazul în care exercitarea imparțială și obiectivă a funcțiilor unui actor financiar sau ale unei alte persoane, menționate la alineatul (1), este compromisă din motive care implică familia, viața afectivă, afinitățile politice sau naționale, interesul economic sau orice alt interes personal direct sau indirect.”

Declar, prin prezenta, că la data semnării prezentei declarații nu cunosc să existe un conflict de interese care să afecteze activitățile care rezultă din prezentul contract

Nume și prenume: ............................

Data: ............................

Semnătura: ............................

**Anexa 6. Model Plan de acțiune privind implementarea investiției**

**Plan de acțiune privind implementarea investiției**

| **Activitate** | **Modalitate de implementare** | **Date implementare** | **Denumire cerință** | **Descriere cerință/subcerință** | **Livrabile** | **Date activități** | **Raportare** |
| --- | --- | --- | --- | --- | --- | --- | --- |
|  |  |  |  |  |  |  |  |

**Anexa 7. Model Raport de implementare investiție**

**MODEL RAPORT DE IMPLEMENTARE INVESTIȚIE**

**STADIUL IMPLEMENTĂRII INVESTIȚIEI din Contractul de finanțare nr…….**

**la data de ……………………………………..**

| **Nr. Crt.** | **Număr M/T din CID** | **Denumire măsură** | **Termen** | **Stadiu** | **Mecanismul de verificare (documentul justificativ)** |
| --- | --- | --- | --- | --- | --- |
|  |  |  |  |  |  |
|  |  |  |  |  |  |

|  |  |  |
| --- | --- | --- |
| **Aprobat,**Nume/prenumeFuncție SemnăturaData | **Avizat,**Nume/prenumeFuncțieSemnăturaData | **Întocmit,**Nume/prenume FuncțieSemnăturaData |

**Anexa 8. Model Buget detaliat**

|  |  |
| --- | --- |
|  | **BUGET DETALIAT**  |
| **Nr. crt** | **Categorii de cheltuieli(se vor înscrie categoriile de cheltuieli prevazute la pct. 2.4 din ghidul solicitantului)** | **Subcategorii de cheltuieli (se vor înscrie subcategorii/tipuri de cheltuieli conform planului de achiziții)** | **Unitate de măsură** | **Cantitate** | **Preț unitar fara TVA (lei)** | **Val. totala eligibilă fara TVA (lei)** | **Valoare TVA (lei)** | **Valoare neeligibilă** |
|
| **0** | **1** | **2** | **3** | **4** | **5** | 6 | 7 | 8 |
| **1** |  |  |  |  |  |   |   |   |
|  |  |  |  |   |   |   |
|  |  |  |  |   |   |   |
| **2** |  |  |  |  |  |   |   |   |
|  |  |  |  |   |   |   |
|  |  |  |  |   |   |   |
|  |  |  |  |   |   |   |
| **3** |  |  |  |  |  |   |   |   |
|  |  |  |  |   |   |   |
|  |  |  |  |   |   |   |
|  |  |  |  |   |   |   |
| **4** |  |  |  |  |  |   |   |   |
| **5** |  |  |  |  |  |   |   |   |
|  | **TOTAL GENERAL** |  |  |  |  |   |   |   |

**Anexa 9. Model Contract de finanțare**

***MODEL***

**CONTRACT DE FINANȚARE**

**pentru proiectul *Asigurarea protecției cibernetice atât pentru infrastructurile TIC publice, cât și pentru cele private cu valențe critice pentru securitatea națională, prin utilizarea tehnologiilor inteligente,***

**finanțat prin**

**Planul Național de Redresare și Reziliență**

**CUPRINS**

**Părțile**

**Precizări prealabile**

**Capitolul I -** **Obiectul Contractului de finanțare**

**Capitolul II** **- Durata Contractului de finanțare**

**Capitolul III** **- Acordarea finanțării**

**Capitolul IV** **- Drepturile și obligaţiile părților**

**- Drepturile și obligațiile MCID, în calitate de coordonator de reformă**

**- Drepturile și obligațiile Beneficiar**

**Capitolul V- Angajamente comune ale părţilor**

**Capitolul VI- Modificări și completări ale Contractului** **de finanțare**

**Capitolul VII - Conflict de interese**

**Capitolul VIII- Protecția intereselor financiare ale Uniunii**

**Capitolul IX- Monitorizarea și raportarea**

**Monitorizarea implementării contractului de finanțare**

**Raportarea în cadrul contractului de finanțare**

**Capitolul X- Recuperarea finanțării**

**Capitolul** **XI** **- Răspunderea părților, forţa majoră**

**Capitolul XII - Încetarea contractului de finanțare**

**Capitolul XIII**– **Soluționarea litigiilor**

**Capitolul** **XIV -** **Corespondență între părţi**

**Capitolul XV–** **Legea incidentă**

**Capitolul XVI -Transparența**

**Capitolul XVII – Publicarea datelor**

**Capitolul XVIII - Confidențialitate**

**Capitolul XIX –Prelucrarea datelor cu caracter personal**

**Capitolul XX – Măsuri de informare și publicitate**

**Capitolul** **XXI -** **Dispoziţii finale**

Având în vedere prevederile:

- Regulamentului (UE) 2021/241 al Parlamentului European și al Consiliului din 12 februarie 2021 de instituire a Mecanismului de redresare și reziliență

- Regulamentului (UE, Euratom) 2018/1046 al Parlamentului European și al Consiliului din 18 iulie 2018 privind normele financiare aplicabile bugetului general al Uniunii, de modificare a Regulamentelor (UE) nr. 1296/2013, (UE) nr. 1301/2013, (UE) nr. 1303/2013, (UE) nr. 1304/2013, (UE) nr. 1309/2013, (UE) nr. 1316/2013, (UE) nr. 223/2014, (UE) nr. 283/2014 și a Deciziei nr. 541/2014/UE și de abrogare a Regulamentului (UE, Euratom) nr. 966/2012

- Deciziei de punere în aplicare a Consiliului de aprobare a evaluării planului de redresare și reziliență al României din data de 03 noiembrie 2021 (CID)

- Regulamentului (UE) 2020/2094 al Consiliului din 14 decembrie 2020 de instituire a unui instrument de redresare al Uniunii Europene pentru a sprijini redresarea în urma crizei provocate de COVID-19;

- Regulamentului (UE) 2021/240 al Parlamentului European și al Consiliului din 10 februarie 2021 de instituire a unui Instrument de sprijin tehnic;

- Memorandumului nr. 38215/15.04.2021, aprobat în ședința Guvernului din data de 20 ianuarie 2021, cu tema: mandatarea Ministerului Investițiilor și Proiectelor Europene (MIPE) pentru a desfășura procedurile de negociere cu Comisia Europeană, în vederea aprobării PNRR şi a cererii de împrumut prevăzute la art. 14 din Regulamentul (UE) nr. 2021/241 al Parlamentului European şi al Consiliului;

- Memorandumului nr. 2655/THG/10.11.2021 cu tema: mandatarea Ministerului Investițiilor și Proiectelor Europene pentru semnarea Acordului privind contribuția financiară în conformitate cu art. 23 din regulamentul (UE) 2021/241 al Parlamentului European și al Consiliului de instituire a Mecanismului de redresare și reziliență, pentru finanțarea Planului național de redresare și reziliență a României;

- Memorandumului nr. 728117/10.11.2021 cu tema: aprobarea negocierii și a semnării Acordului de împrumut (Mecanismul de redresare și reziliență) dintre Comisia Europeană și România, în valoare de 14.942.153.000 EUR; și semnarea acestuia de către ministrul finanţelor

- Acordului privind contribuția financiară și Acordul de împrumut, încheiate în cadrul Mecanismului de redresare și reziliență pentru finanțarea Planului Național de Redresare și Reziliență (PNRR);

- Ordonanţei de urgență a Guvernului nr. 155/2020 privind unele măsuri pentru elaborarea Planului naţional de redresare şi rezilienţă necesar României pentru accesarea de fonduri externe rambursabile şi nerambursabile în cadrul Mecanismului de redresare şi rezilienţă aprobată prin [Legea nr. 230/2021](https://legislatie.just.ro/Public/DetaliiDocumentAfis/246791), cu modificările și completările ulterioare;

- Ordonanţei de urgență a Guvernului nr.134/2021 pentru aprobarea [Acordului de împrumut](https://legislatie.just.ro/Public/DetaliiDocumentAfis/249885) (Mecanismul de redresare și reziliență) dintre Comisia Europeană și România, semnat la București la 26 noiembrie 2021 și la Bruxelles la 15 decembrie 2021;

- Ordonanţei de urgență a Guvernului nr. 124/2021 privind stabilirea cadrului instituţional și financiar pentru gestionarea fondurilor europene alocate României prin Mecanismul de redresare şi rezilienţă precum şi pentru modificarea și completarea Ordonanței de urgență a Guvernului nr. 155/2020 privind unele măsuri pentru elaborarea Planului naţional de redresare şi rezilienţă necesar României pentru accesarea de fonduri externe rambursabile şi nerambursabile în cadrul Mecanismului de redresare şi rezilienţă, cu modificările și completările ulterioare;

- Ordonanţei de urgență a Guvernului nr. 70/2022 privind prevenirea, verificarea şi constatarea neregulilor/dublei finanţări, a neregulilor grave apărute în obţinerea şi utilizarea fondurilor externe nerambursabile/rambursabile alocate României prin Mecanismul de redresare şi rezilienţă şi/sau a fondurilor publice naţionale aferente acestora şi recuperarea creanţelor rezultate

- Hotărârii Guvernului nr. 209/2022 pentru aprobarea Normelor metodologice de aplicare a prevederilor Ordonanţei de Urgență a Guvernului nr. 124/2021 privind stabilirea cadrului instituţional și financiar pentru gestionarea fondurilor europene alocate României prin Mecanismul de redresare şi rezilienţă precum şi pentru modificarea și completarea Ordonanței de urgență a Guvernului nr. 155/2020 privind unele măsuri pentru elaborarea Planului naţional de redresare şi rezilienţă necesar României pentru accesarea de fonduri externe rambursabile şi nerambursabile în cadrul Mecanismului de redresare şi rezilienţă.

**1.Părțile**

**Ministerul Cercetării, Inovării și Digitalizării**, denumit în continuare MCID, în calitate de coordonator de reforme și investiții pentru Planul Național de Redresare și Reziliență, Componenta 7. *Transformare digitală*, având sediul principal înregistrat în municipiul București, str. Mendeleev nr. 21-25, sector 1, cod poștal 010362, România, telefon +4021 303.21.20, fax -, poștă electronică: office@research.gov.ro, cod de înregistrare fiscală 43516588, reprezentat legal de dl. Sebastian - Ioan BURDUJA, în calitate de ministru, pe de o parte

și

………………………………… denumit în continuare …….., în calitate de Beneficiar, având sediul principal înregistrat în ……………………, cod poștal …………., telefon ………….., fax …………, poștă electronică ……………., cod de înregistrare fiscală ……………., reprezentat legal prin ………………., în calitate de ……………………, pe de altă parte

au convenit de comun acord să încheie prezentul contract de finanțare în termenii și condițiile de mai jos:

**2. Precizări prealabile**

În prezentul contract de finanțare, cu excepţia situaţiilor când contextul prevede altfel sau a unei prevederi contrare:

cuvintele care indică singularul includ şi pluralul, iar cuvintele care indică pluralul includ şi singularul;

cuvintele care indică un gen includ toate genurile;

termenul „zi” reprezintă zi calendaristică, dacă nu se specifică altfel;

referirea la persoane include atât persoane fizice, cât şi persoane juridice.

Contractul de finanțare stabilește cadrul juridic general în care se desfășoară relația contractuală dintre Ministerul Cercetării, Inovării și Digitalizării (MCID), în calitate de coordonator de reformă și investiții, respectiv finanțator și …………………………….., în calitate de Beneficiar. Raporturile juridice dintre părți vor fi guvernate de prezentul Contract de finanțare care, împreună cu dispozițiile prevăzute în fiecare dintre anexele Contractului de finanțare, vor reprezenta legea părților.

Trimiterile la actele normative includ și modificările și completările ulterioare ale acestora, precum și orice alte acte normative subsecvente.

În cazul în care oricare dintre prevederile prezentului Contract de finanțare este sau devine nulă, invalidă sau neexecutabilă conform legii, legalitatea, valabilitatea şi posibilitatea de executare a celorlalte prevederi din prezentul contract de finanțare vor rămâne neafectate, iar Părțile vor depune eforturile necesare pentru a realiza acele acte și/sau modificări care ar conduce la același rezultat legal și/sau economic care s-a avut în vedere la data încheierii contractului de finanţare.

Nicio prevedere a prezentului contract de finanțare nu poate fi interpretată ca reprezentând o permisiune pentru neîndeplinirea altor obligaţii legale ce revin părţilor ca urmare a prevederilor legislaţiei naţionale şi comunitare în vigoare.

În cazul în care există contradicţii sau diferenţe între prevederile prezentului Contract de finanțare, pe de o parte şi cele ale legislaţiei naţionale sau europene în vigoare, pe de altă parte, acestea din urmă prevalează.

Termenii, expresiile şi acronimele utilizate în prezentul Contract de finanțare sunt în conformitate cu prevederile legislației naționale și europene incidente, în vigoare.

Finanțarea din fonduri externe nerambursabile este stabilită în termenii și condițiile prezentului Contract de finanțare.

**Capitolul I - Obiectul Contractului de finanțare**

**Art. 1.** (1) Prezentul contract stabilește drepturile și obligațiile părților, precum și termenii și condițiile aplicabile pentru accesarea fondurilor europene în cadrul Mecanismului de redresare și reziliență, furnizate Beneficiarului, în vederea implementării cu succes a investiției I12. ***Asigurarea protecției cibernetice atât pentru infrastructurile TIC publice, cât și pentru cele private cu valențe critice pentru securitatea națională, prin utilizarea tehnologiilor inteligente*** din cadrul componentei C7. *Transformarea digitală* a Planului Național de Redresare și Reziliență.

(2) Conform anexei la Decizia de punere în aplicare a Consiliului (CID) de aprobare a evaluării planului de redresare și reziliență al României nr. 2021/0309 și Aranjamentelor Operaționale dintre Comisia Europeană și România din 25.05.2022, țintele și jaloanele care trebuie atinse în carul acestui contract de finanțare sunt următoarele:

- 179: Entități cu infrastructuri TIC securizate; obiectiv: 101 entități; termen: trim. III/2025;

- 179.1: Selectarea entităților publice și private având infrastructuri TIC cu valoare critică pentru securitatea națională; termen: trim. IV/2022;

- 179.2: Finalizarea parțială a elementelor de securitate cibernetică pentru entitățile selectate (raport intermediar); termen: trim. I/2024;

- 180: Consolidarea centrelor naționale de securitate cibernetică; termen: trim. IV/2025;

- 180.1: Finalizarea parțială a dezvoltării capacității de protecție integrată a securității infrastructurilor informatice TIC și OT (raport intermediar); termen: trim. III/2024.

**Art. 2.** - Anexele Contractului de finanțare fac parte integrantă din acesta și sunt următoarele:

Anexa nr. 1 – cererea de finanțare cu anexele aferente;

Anexa nr. 2 - Model de Raport privind implementarea măsurilor/investițiilor.

**Capitolul II - Durata Contractului de finanțare**

**Art. 3.**

Prezentul Contract de finanțare intră în vigoare și produce efecte de la data semnării acestuia de către ultima parte.

Durata prezentului Contract de finanțare este de 38 de luni și poate fi extinsă prin acordul părților pe întreaga perioadă de implementare a PNRR, conform prevederilor art. 24 alin. (1) din Regulamentul (UE) 2021/241 al Parlamentului European și al Consiliului din 12 februarie 2021 de instituire a Mecanismului de redresare și reziliență, inclusiv perioada de păstrare a evidențelor menționată la art. 132 din Regulamentul (UE, Euratom) 2018/1046 al Parlamentului European și al Consiliului din 18 iulie 2018 privind normele financiare aplicabile bugetului general al Uniunii, de modificare a Regulamentelor (UE) nr. 1296/2013, (UE) nr. 1301/2013, (UE) nr. 1303/2013, (UE) nr. 1304/2013, (UE) nr. 1309/2013, (UE) nr. 1316/2013, (UE) nr. 223/2014, (UE) nr. 283/2014 și a Deciziei nr. 541/2014/UE și de abrogare a Regulamentului (UE, Euratom) nr. 966/2012.

Prevederile prezentului contract de finanțare sunt valabile inclusiv în perioada de păstrare a evidențelor menționată la art. 132 din Regulamentul (UE, Euratom) 2018/1046 al Parlamentului European și al Consiliului din 18 iulie 2018 privind normele financiare aplicabile bugetului general al Uniunii, de modificare a Regulamentelor (UE) nr. 1296/2013, (UE) nr. 1301/2013, (UE) nr. 1303/2013, (UE) nr. 1304/2013, (UE) nr. 1309/2013, (UE) nr. 1316/2013, (UE) nr. 223/2014, (UE) nr. 283/2014 și a Deciziei nr. 541/2014/UE și de abrogare a Regulamentului (UE, Euratom) nr. 966/2012.

**Capitolul III - Acordarea finanțării**

**Art. 4.1. - Valoarea Contractului de finanțare**

Valoarea totală nerambursabilă a Contractului de finanțare este de **494.810.000 lei**fără TVA, echivalentul a **100.000.000 euro** fără TVA (la cursul InforEuro din luna octombrie 2022, respectiv 1 EUR = 4.9481 RON).

Cuantumul finanțării nerambursabile prevăzută mai sus nu se majorează.

**Art. 4.2. - Eligibilitatea cheltuielilor**

Cheltuielile sunt considerate eligibile dacă sunt efectuate în conformitate cu ghidul solicitantului, legislația europeană și națională aplicabilă.

Cheltuielile aferente investițiilor prevăzute de art. 1 sunt eligibile cu condiţia ca acestea să fie efectuate în termenii şi condiţiile prezentului Contract de finanțare și ale prevederilor legale in vigoare.

Cheltuielile aferente investițiilor efectuate după expirarea perioadei de implementare a Contractului de finanțare vor fi suportate exclusiv de Beneficiar din bugetul propriu.

Nedetectarea de către MCID a neconformităților privind cheltuielile nu afectează dreptul acestuia de a declara ulterior, oricând pe parcursul executării Contractului, ca fiind neeligibile cheltuielile efectuate cu nerespectarea prevederilor legale în vigoare și/sau de a aplica măsurile ce se impun ca urmare a verificării/monitorizării/ controlului/auditului.

**Art. 4.3. Transferul sumelor în baza solicitărilor de fonduri**

Beneficiarul depune trimestrial la MCID, situația plăților efectuate în trimestrul anterior, în primele 3 zile lucrătoare de la finele trimestrului.

Eligibilitatea cheltuielilor efectuate de către Beneficiar se stabilește în urma verificărilor de către MCID, Beneficiarul fiind răspunzător de corectitudinea tuturor informațiilor și documentelor prezentate.

În termen de 10 zile lucrătoare de la data depunerii de către Beneficiar la MCID a situației plăților efectuate, conform alin. (2), MCID autorizează cheltuielile cuprinse în aceasta.

În primele 15 zile lucrătoare de la finele trimestrului, MCID transmite la Ministerul Finanțelor, denumit în continuare MF, solicitarea de fonduri, pentru Beneficiar, în vederea distribuirii sumelor efectiv utilizate în trimestrul anterior din contul de venituri al bugetului de stat, codificat cu codul de identificare fiscală al MF, în contul de venituri al bugetului de stat codificat cu codul de identificare fiscală al MCID.

După virarea sumelor conform alin. (4), MCID notifică în scris Beneficiarul cu privire la sumele transferate în contul de venituri corespunzătoare sumelor efectiv utilizate aferente fondurilor europene nerambursabile.

Pentru depunerea de către Beneficiar a unor documente suplimentare sau a unor răspunsuri la clarificări solicitate de MCID, termenul de 10 zile lucrătoare prevăzut la alin. (3) poate fi întrerupt fără a se depăși însă termenul de 15 zile prevăzut la alin. (4).

**Capitolul IV - Drepturile și obligaţiile părților**

**Art. 5. -** Drepturile și obligațiile MCID sunt prevăzute în sau derivă din legislaţia naţională sau europeană incidentă, în vigoare, fără a se limita la acestea, după cum urmează:

MCID are dreptul să solicite Beneficiarului rapoarte de progres, precum și documente privind realizarea investiție de la art. 1, în termenele și formatul specificat de acesta;

MCID are obligația de a informa în cel mai scurt timp Beneficiarul cu privire la orice decizie luată, precum și cu privire la rapoartele, concluziile și recomandările formulate de către Comisia Europeană și serviciile acesteia, precum și asupra oricăror informații cu caracter orizontal legate de implementarea PNRR cu impact asupra măsurilor/investițiilor de la art. 1;

MCID are obligația de a acorda asistență Beneficiarului prin furnizarea informațiilor sau clarificărilor necesare pentru implementarea măsurilor/investițiilor de la art. 1;

MCID are dreptul de a realiza vizite de monitorizare la fața locului, în procesul de implementare al măsurilor/investițiilor prevăzute la art. 1, precum și verificări de management (administrative și la fața locului), pe toată durata Contractului de finanțare prevăzută la art. 3;

MCID are obligația de a verifica legalitatea și regularitatea cheltuielilor, bazându-se pe sistemul de control financiar preventiv propriu, sistem instituit la nivel național prin Legea nr. 500/2002 privind finanțele publice, cu modificările și completările ulterioare.

 MCID are obligația să ia măsuri adecvate pentru prevenirea, depistarea, constatarea și corectarea fraudei, a corupției și a conflictelor de interese, astfel cum sunt definite la art. 61 alin. (2) și (3) din Regulamentul financiar 2018/1046 al Parlamentului European și al Consiliului, care afectează interesele financiare ale Uniunii Europene și să întreprindă acțiuni în justiție pentru recuperarea fondurilor care au fost deturnate, inclusiv în legătură cu orice măsură de punere în aplicare a reformelor și a proiectelor incluse în cadrul PNRR;

MCID are obligația de a desfășura activitatea de constatare a neregulilor și activitatea de constatare a dublei finanțări, respectiv, activitatea de stabilire a creanţelor bugetare, în relația cu Beneficiarul. Activitatea de constatare a neregulilor și de stabilire a creanțelor bugetare se finalizează prin întocmirea unui proces-verbal de constatare şi de stabilire a creanţelor bugetare ori proces-verbal de stabilire a creanțelor bugetare, după caz, act administrativ în sensul Legii contenciosului administrativ nr. 554/2004, cu modificările şi completările ulterioare, și care constituie titlu de creanță emis în vederea stingerii respectivei creanţe susceptibil de executare silită, conform dispozițiilor art. 32 din Ordonanța de urgență a Guvernului nr. 124/2021, cu modificările și completările ulterioare;

MCID are obligația cuprinderii în buget a sumelor necesare pentru plata cheltuielilor solicitate de Beneficiar, pentru care a fost formulată o sesizare de neregulă gravă. Aceste sume se pot achita până la punerea în mișcare a acțiunii penale. În cazul în care procurorul dispune trimiterea în judecată și sesizează instanța, până la rămânerea definitivă a hotărârii instanței de judecată, coordonatorul de reformă are obligația de a suspenda plata tuturor sumelor solicitate de Beneficiar aferente contractului economic pentru care a fost formulată sesizarea. Aceste prevederi nu aduc atingere dreptului coordonatorului de reformă de a lua măsuri privind suspendarea plăților către Beneficiar în baza prevederilor cuprinse în prezentul contract. În cazul în care creanţele bugetare rezultate din nereguli și creanțele fiscale rezultate în urma rezilierii contractului de finanțare nu pot fi recuperate prin încasare, coordonatorul de reformă și/sau investiții transmite titlurile executorii, împreună cu dovada comunicării acestora, organelor fiscale competente;

în cazul identificării unei situații de dublă finanțare, MCID demarează procesul de constatare și emite un proces verbal de constatare a neregulilor și de stabilire a creanțelor bugetare, în baza căruia creanța poate fi recuperată;

 MCID are obligația de a recupera de la Beneficiar sumele aferente investițiilor ai căror indicatori nu au fost îndepliniți, cu aplicarea prevederilor contractului de finanțare și în conformitate cu dispozițiile legale incidente;

MCID are obligația de a recupera creanţele rezultate în urma constatării unui conflict de interese/ dublă finanțare la Beneficiar sau de altă natură, stabilite prin titlurile de creanță emise în acest sens, respectiv procese-verbale de constatare și individualizare a creanțelor rezultate din nereguli sau decizii de reziliere a contractelor de finanțare;

MCID are obligația de a emite pe numele Beneficiarului o decizie de reziliere a contractului de finanţare conform prevederilor acestuia și de a individualiza sumele de restituit exprimate în moneda naţională. În acest sens, decizia de reziliere reprezintă titlu de creanță;

MCID are obligația de a verifica îndeplinirea condițiilor pentru efectuarea transferurilor, respectiv de a verifica ex-post procedurile de achiziție realizate de Beneficiar, de a autoriza solicitările de fonduri și de a efectua plățile către beneficiari, în cadrul contractului de finanțare cu respectarea prevederilor Hotărârii Guvernului nr. 209/2022 pentru aprobarea Normelor metodologice de aplicare a prevederilor Ordonanţei de urgenţă a Guvernului nr. 124/2021 privind stabilirea cadrului instituţional şi financiar pentru gestionarea fondurilor europene alocate României prin Mecanismul de redresare şi rezilienţă, precum şi pentru modificarea şi completarea Ordonanţei de urgenţă a Guvernului nr. 155/2020 privind unele măsuri pentru elaborarea Planului naţional de redresare şi rezilienţă necesar României pentru accesarea de fonduri externe rambursabile şi nerambursabile în cadrul Mecanismului de redresare şi rezilienţă;

MCID are obligația de a monitoriza îndeplinirea planului de acțiune și a indicatorilor de progres ce se regăsesc în Anexele la prezentul Contract de finanțare și care fac parte integrantă din acesta, pe baza datelor furnizate de Beneficiar, analizând rapoartele de progres, fără însă a se limita la acestea;

MCID poate evalua şi controla capacitatea administrativă a Beneficiarului privind îndeplinirea cerinţelor determinate de asigurarea realităţii, legalităţii şi regularităţii cheltuielilor decontate şi respectării instrucţiunilor, procedurilor, reglementărilor și regulamentelor europene, precum şi a altor prevederi legale cu incidență în îndeplinirea prezentului contract;

MCID are dreptul de a verifica orice situație ivită în derularea prezentului contract care poate fi asociată depistării, constatării și corectării fraudei, corupției și a conflictelor de interese, astfel cum sunt definite la art. 61, alin. (2) și (3) din Regulamentul financiar 2018/1046/ al Parlamentului European și al Consiliului, și de a lua măsurile necesare, conform legislației naționale și comunitare incidente, dacă este cazul;

MCID are obligația de a monitoriza Beneficiarul cu privire la îndeplinirea obligațiilor contractuale legate de vizibilitatea fondurilor din partea Uniunii Europene, astfel cum sunt stabilite prin Manualul de identitate vizuală a PNRR elaborat de către MIPE.

**Art. 6. -** Drepturile și obligațiile Beneficiarului sunt prevăzute în sau derivă din legislația națională europeană incidentă, în vigoare, fără a se limita la acestea, după cum urmează:

Beneficiarul are obligația să utilizeze eficient, eficace și transparent fondurile prevăzute în cadrul prezentului Contract de finanțare. Beneficiarul declară și se angajează, irevocabil și necondiționat, să utilizeze finanțarea exclusiv cu respectarea termenilor și condițiilor Contractului de finanțare. Beneficiarul are obligația să furnizeze MCID documente, date șiinformații solicitate în legătură cu implementarea investițiilor prevăzute la art. 1, în termenul și condițiile specificate;

Beneficiarul are obligația de a respecta toate instrucțiunile emise de MCID și de către MIPE, în calitate de coordonator național și de a utiliza formularele elaborate de aceștia în scopul implementării proiectului;

Beneficiarul are obligația să asigure un management eficient al investițiilor, inclusiv prin asigurarea resurselor umane, materiale și financiare necesare realizării, în termenele asumate prin prezentul Contract de finanțare;

olicitările de fonduri, rapoartele de progres, precum și orice alt document oficial transmis către MCID pentru implementarea investițiilor vor fi semnate de către reprezentantul legal al Beneficiarului sau de către persoanele împuternicite în acest sens de către acesta, în conformitate cu prevederile legale în vigoare;

Beneficiarul are obligația de a întocmi și a transmite rapoartele de progres și documentele justificative aferente, în termenele și formatul specificat de MCID și de coordonatorul național;

Beneficiarul are obligația să realizeze diligențele necesare remedierii oricăror neconcordanțe și/sau a modificării planului de acțiune prevăzut de Anexa nr. 1, anterior constatării de către MCID a oricăror aspecte care pot afecta și/sau întârzia implementarea măsurilor/investițiilor și nerespectarea angajamentelor cuprinse în planul de acțiune, cu încadrarea în termenele asumate prin PNRR;

Beneficiarul are obligația să respecte manualul de identitate vizuală PNRR și dispozițiile Comisiei Europene în materie și să realizeze informarea, comunicarea și publicitatea cu privire la investițiile finanțate prin PNRR;

Beneficiarul are obligația să informeze MCID despre orice situație care poate determina rezilierea și/sau întârzierea executării Contractului de finanțare, în termen de maximum 5 zile lucrătoare de la data luării la cunoștință. În urma analizei, coordonatorul de reformă poate decide suspendarea și/sau rezilierea Contractului de finanțare, cu aplicarea corespunzătoare a prevederilor legale incidente;

 Beneficiarul are obligația de a restitui MCID orice plată nedatorată/sume necuvenite plătite în cadrul prezentului Contract de finanțare. Recuperarea sumelor se realizează conform prevederilor legale specifice;

Beneficiarul are obligația să informeze MCID în scris și fără întârziere, asupra oricăror modificări apărute în legătură cu datele lor de identificare sau ale reprezentanților lor, precum și asupra oricărei informații ce poate fi relevantă în relația cu coordonatorul de reformă și investiții. Orice astfel de modificare/informație este opozabilă MCID doar de la data primirii. Aceste informații se pot referi, dar fără a se limita, la orice împrejurare de natură economică sau juridică, act sau fapt care ar modifica starea de drept sau de fapt existentă și relevantă la momentul încheierii Contractului de finanțare;

Beneficiarul are obligația să informeze MCID asupra fondurilor rămase neutilizate, ca urmare a atribuirii și/sau finalizării contractelor de achiziție publică aferente investiției menționate la art. 1;

Beneficiarul are obligația de a permite accesul neîngrădit, inclusiv la sediul său, autorităţilor naţionale și europene cu atribuţii de verificare, control şi audit, inclusiv coordonatorului național, în limitele competenţelor ce le revin, în baza notificării transmise de către aceștia, cu respectarea termenelor și condiţiilor stabilite în conformitate cu prevederile legale în vigoare şi ale prezentului contract. În acest sens, pune la dispoziţia acestora toate documentele și informațiile solicitate privind investițiile prevăzute la art. 1 şi întreprinde toate măsurile necesare pentru a asigura buna desfăşurare a activităţilor de verificare derulate de autoritățile cu atribuții de verificare, control şi audit;

Beneficiarul are obligația de a întreprinde toate măsurile necesare pentru a asigura buna desfășurare a activităților de verificare derulate de coordonatorul național/ autoritățile de audit sau de control și de a elabora împreună cu coordonatorul de reformă și investiții un plan de acțiune în scopul remedierii deficiențelor constatate de către coordonatorul național, pentru care s-au formulat inclusiv recomandări;

Beneficiarul are obligația de a realiza, la termenele specificate, toate măsurile necesare implementării recomandărilor/constatărilor formulate de către entitățile de audit europene și naționale care au un impact asupra propriilor activități și a implementării PNRR și de a raporta coordonatorului de reformă modul de îndeplinire a obligațiilor/ deciziilor/recomandărilor în cauza, în termenele solicitate și/sau prevăzute;

Beneficiarul are obligația de a păstra evidențe și documentele justificative, inclusiv datele statistice și alte înregistrări referitoare la investiții, cu precădere în format electronic. Evidențele și documentele referitoare la audituri, căi de atac, litigii sau reclamații referitoare la angajamente juridice sau referitoare la investigații ale EPPO/OLAF/DLAF/DNA, se păstrează până în momentul încheierii acestor audituri, căi de atac, litigii, reclamații sau investigații, cu respectarea obligațiilor legale privind arhivarea acestora. În cazul evidențelor și al documentelor referitoare la investigațiile EPPO/OLAF/DLAF/DNA, obligația de păstrare se aplică de îndată ce respectivele investigații au fost notificate destinatarului. În acest sens, evidențele și documentele se păstrează fie sub formă de originale sau copii certificate conforme cu originalul, fie pe suporturi de date acceptate în mod uzual, inclusiv sub formă de versiuni electronice ale documentelor originale sau documente existente numai în versiune electronică, prin aplicarea semnăturii electronice. Acolo unde există versiuni electronice, dacă astfel de documente îndeplinesc cerințele legale aplicabile pentru a fi considerate echivalente cu originalul și pentru a fi utilizate în cadrul unui audit, documentele originale pe suport hârtie nu sunt necesare;

Beneficiarul are obligația de a asigura și a menține o pistă de audit adecvată până la nivelul beneficiarilor săi și beneficiarilor săi reali, precum și securitatea datelor utilizate în exercitarea obligațiilor asumate prin prezentul Contract de finanțare;

în scopul atribuirii contractelor de achiziții publice necesare pentru implementarea investițiilor care fac obiectul prezentului Contract de finanțare, Beneficiarul are obligația de a respecta prevederile legislației aplicabile în domeniul achizițiilor publice;

Beneficiarul are obligația să prevadă, în contractele încheiate, obligația operatorului economic de a prezenta toate documentele/informațiile solicitate de către persoanele autorizate și/sau organismele de control/audit existente la nivel european și național;

Beneficiarul are obligația să țină evidență contabilă folosind conturi analitice distincte pentru măsurile/investițiile menționate la art. 1; sistemul contabil utilizat va fi în conformitate cu legislația în vigoare; Beneficiarul are obligația să solicite reconcilierea contabilă;

Beneficiarul are obligația de a păstra, în bune condiții, pe întreaga perioadă de valabilitate a contractului, toate documentele aferente realizării investițiilor de la art. 1, în original, inclusiv documentele contabile privind activitățile și cheltuielile efectuate, în conformitate cu regulamentele comunitare și legislația națională, sub sancțiunea restituirii tuturor sumelor rambursate, aferente documentelor lipsă;

Beneficiarul are obligația de a arhiva în mod corespunzător toate datele/documentele aferente procesului de implementare a contractului de finanțare și în format electronic, inclusiv în scopul permiterii accesului neîngrădit la aceste documente entităților naționale/europene cu atribuții în verificarea, controlul și auditarea fondurilor.

**Capitolul V - Angajamente comune ale părţilor**

**Art. 7. - (1)** Părțile se angajează:

 să îndeplinească în mod corespunzător obligaţiile, atribuţiile și responsabilităţile ce le revin în baza prezentului Contract de finanțare, cu respectarea principiilor transparenţei, parteneriatului, a unui management adecvat și a bunei gestiuni financiare, în conformitate cu prevederile legislaţiei naţionale şi europene direct aplicabile şi cu procedurile interne;

 să nu utilizeze informațiile și documentele ce rezultă din activitatea de executare a prezentului contract sau la care au acces în vederea implementării prezentului contract, în alt scop decât acela de a-şi îndeplini obligaţiile ce le revin cu respectarea prevederilor legale privind transparenţa, accesul la informaţii, precum şi protecţia datelor cu caracter personal;

să întreprindă toate diligențele necesare pentru prevenirea, depistarea, constatarea și corectarea fraudei, a corupției și a conflictelor de interese, astfel cum sunt definite la art. 61, alin. (2) și (3) din Regulamentul financiar 2018/1046/ al Parlamentului European și al Consiliului, care afectează interesele financiare ale Uniunii Europene, și să se informeze reciproc, în termen de maximum 5 zile lucrătoare de la luarea la cunoștință, în legătură cu orice situație care poate afecta buna implementare a măsurilor/investițiilor prevăzute la art.1;

să ţină o evidenţă strictă şi să păstreze toate datele, rapoartele, corespondenţa şi documentele legate de fiecare etapă a implementării proiectului, inclusiv, dar fără a se limita la acestea, documentele referitoare la cheltuielile efectuate în cadrul proiectului, așa cum este reglementat de legislația națională și europeană incidentă, asigurând arhivarea corespunzătoare a acestora, pe întreaga perioadă de valabilitate a contractului, definită în conformitate cu art. 3.

Părțile utilizează reguli şi proceduri care să asigure respectarea următoarelor principii:

a) o bună gestiune financiară bazată pe aplicarea principiilor economicităţii, eficacităţii şi eficienţei;

b) respectarea principiilor de liberă concurenţă şi de tratament egal şi nediscriminatoriu;

c) transparenţa - punerea la dispoziţia tuturor celor interesaţi a informaţiilor referitoare la aplicarea procedurii pentru acordarea fondurilor externe nerambursabile/rambursabile alocate României prin Mecanismul de redresare și reziliență;

d) prevenirea apariției fraudei și corupției prin identificarea și analiza factorilor de risc și vulnerabilităților;

e) prevenirea apariţiei situaţiilor de conflict de interese în cursul întregii proceduri de selecţie a proiectelor de finanţat, precum și ulterior acestei proceduri;;

f) evitarea dublei finanțări – reformele și proiectele de investiții finanțate în cadrul Mecanismului de redresare și reziliență pot beneficia de finanțare din partea altor programe și instrumente ale Uniunii Europene, cu condiția ca acest sprijin sa nu acopere aceleași costuri.

**Capitolul VI - Modificări și completări ale contractului de finanțare**

**Art. 8. -** (1) Prezentul contract poate fi modificat și/sau completat prin una din următoarele modalităţi:

prin efectul legii, ca urmare a intrării în vigoare a unor prevederi legale care produc efecte asupra conţinutului prezentului contract;

prin act adițional, în baza acordului de voinţă al părţilor, realizat pe întreaga durată de valabilitate a contractului de finanțare, pentru modificarea/completarea clauzelor și/sau a Anexelor acestuia.

(2) Actele adiționale menționate la alin. (1) lit. b) intră în vigoare la data semnării de către reprezentantul legal/împuternicit al MCID, după ce au fost semnate în prealabil de către reprezentantul legal/împuternicit al Beneficiarului, cu excepția cazurilor în care prin actul adițional se confirmă modificări intervenite în legislația națională și/sau comunitară, situație în care, modificarea intră în vigoare de la data menționată în actul normativ corespunzător.

**Capitolul VII - Conflict de interese**

**Art.9. -** Părțile se obligă să ia toate măsurile pentru respectarea regulilor pentru evitarea conflictului de interese, în conformitate cu prevederile legislaţiei naţionale și/sau europene incidente în vigoare, fără a se limita la acestea, precum și să se informeze reciproc, de îndată ce au luat la cunoștință, în legătură cu orice situație care dă naștere sau este posibil să dea naștere unui astfel de conflict.

**Capitolul VIII - Protecția intereselor financiare ale Uniunii**

**Art.10.**

MCID verifică dacă finanțarea a fost utilizată în mod corespunzător în conformitate cu toate normele aplicabile, în special în ceea ce privește prevenirea, detectarea și corectarea fraudei, a corupției și a conflictelor de interese.

MCID colectează și asigură, cu respectarea legii, accesul la următoarele categorii standardizate de date în scopul auditului și controlului și pentru a furniza informații comparabile privind utilizarea fondurilor în legătură cu măsurile de punere în aplicare a reformelor și a investițiilor în cadrul PNRR:

numele destinatarului final al fondurilor;

numele contractantului și al subcontractantului, în cazul în care destinatarul final al fondurilor este o autoritate contractantă în conformitate cu dreptul Uniunii sau cu dreptul intern privind achizițiile publice;

o listă a tuturor măsurilor de punere în aplicare a reformelor și a proiectelor de investiții în cadrul PNRR, așa cum acestea rezultă din CID și textul Aranjamentelor Operaționale.

În sensul prevederilor de la alin. (1), Comisia Europeană poate solicita informații suplimentare și poate efectua audituri ale sistemelor la fața locului. Aceste audituri de sistem pot fi efectuate în funcție de riscuri, iar părțile se angajează să sprijine și să faciliteze acțiunile Comisiei în acest sens. Dacă este necesar, Comisia poate fi asistată de experți externi independenți sau de societăți de audit externe.

În baza art. 22 alin. (5) al doilea paragraf din Regulamentul (UE) nr. 2021/241, precum și a Acordului privind contribuția financiară și a Acordului de împrumut, MIPE poate reduce în mod proporțional sprijinul nerambursabil acordat coordonatorului de reforme și/sau investiții în cadrul PNRR și, după caz, poate recupera orice sumă datorată bugetului Uniunii și/sau bugetului național în cazuri de fraudă, corupție și conflict de interese care afectează interesele financiare ale Uniunii.

În situația în care Comisia Europeană dezangajează fondurile asociate jaloanelor și țintelor pentru care au fost suspendate plățile/ acordul privind contribuția financiară și/sau acordul de împrumut, prevederile prezentului contract se suspendă, până la identificarea de noi surse de finanțare;

În situația în care Comisia Europeană dezangajează fondurile asociate jaloanelor și țintelor, coordonatorul de reforme și/sau investiții suspendă parțial activitățile aferente țintelor și jaloanelor respective din cadrul contractelor/deciziilor/ordinelor aflate în derulare, până la identificarea de noi surse de finanțare sau, după caz, condiționează încetarea acestora, prin acordul părților, de restituirea sumelor plătite.

**Verificări și controale efectuate de Comisie, de Oficiul European de Luptă Antifraudă (OLAF), de Curtea de Conturi Europeană (CCE) și de Parchetul European (EPPO), DLAF, DNA, Autoritatea de Audit**

**Art. 11.**

Pe lângă controalele prevăzute în Acordul privind contribuția financiară și Acordul de împrumut între Comisie și România, Comisia își poate exercita drepturile prevăzute la art. 129 alin. (1) din Regulamentul financiar și poate efectua verificări, analize, controale și audituri pentru punerea în aplicare a PNRR în ceea ce privește:

prevenirea, detectarea și corectarea fraudei, a corupției și a conflictelor de interese care afectează interesele financiare ale Uniunii, inclusiv aplicarea art. 11 din Acordul privind contribuția financiară;

aplicarea art. 4 alin. (2) din Acordul privind contribuția financiară;

informațiile și justificarea privind îndeplinirea satisfăcătoare a obiectivelor de etapă și a țintelor într-o cerere de plată.

Astfel de verificări, analize, controale și audituri pot fi efectuate în cursul punerii în aplicare a PNRR și timp de cinci ani de la data plății finale și pot acoperi sistemul informatic utilizat pentru a colecta și furniza date care sunt utilizate pentru a justifica îndeplinirea jaloanelor și țintelor. Aceste proceduri sunt notificate în mod oficial de către Comisie. Dacă se consideră necesar, Comisia poate fi asistată de experți externi independenți sau de societăți de audit externe.

Raportat prerogativelor de control enunțate la alin (1), părțile au obligația păstrării și furnizării documentelor justificative adecvate.

Următoarele organisme își pot exercita drepturile prevăzute la art. 129 alin. (1) din Regulamentul financiar și pot efectua analize, verificări, audituri și investigații:

Oficiul European de Luptă Antifraudă (OLAF) în temeiul Regulamentelor nr. 883/2013[[3]](#footnote-4) și nr. 2185/96[[4]](#footnote-5);

Parchetul European (EPPO) în temeiul Regulamentului 2017/1939, în măsura în care EPPO este competent;

Curtea de Conturi Europeană (CCE), în temeiul articolul 287 din Tratatul privind funcționarea Uniunii Europene (TFUE) și al articolul 257 din Regulamentul financiar;

Autorități naționale precum: DLAF, DNA, Autoritatea de Audit.

Părțile convin și cooperează în vederea verificărilor, analizelor, auditurilor și investigațiilor realizate de organismele evidențiate la alineatul (3) și furnizează toate informațiile și documentele solicitate în scopul lor.

Părțile se angajează să asigure funcționarilor Comisiei, OLAF, CCE, DLAF, DNA, AA și, în măsura în care este competent, EPPO și reprezentanților autorizați ai acestora, acces la amplasamentele și sediile în care se implementează proiectul, precum și la orice documente și date informatice privind implementarea proiectului și să ia toate măsurile corespunzătoare pentru a facilita activitatea acestora. Accesul agenților autorizați ai Comisiei, OLAF, CCE, DLAF, DNA, AA și EPPO se acordă în condiții de strictă confidențialitate față de terți, fără a aduce atingere obligațiilor de drept public care le revin, cu notificarea prealabilă sau prin solicitare directă.

**Capitolul IX - Monitorizarea și raportare**

**Monitorizarea implementării contractului de finanțare**

**Art. 12. -** MCID urmărește stadiul implementării contractului de finanțare prin:

verificarea documentelor: verifică toate documentele aferente implementării măsurilor/investițiilor prevăzute la art. 1 și corectitudinea datelor și informațiilor din rapoartele de progres elaborate și transmise de către Beneficiari (inclusiv progresul fizic al măsurilor/investițiilor). În procesul de monitorizare verifică dacă datele raportului de progres al Beneficiarului sunt reale, dacă măsurile/investițiile se implementează în conformitate cu prevederile contractuale și respectă prevederile legislației naționale și comunitare. De asemenea, verifică rezultatele raportate și urmărește evoluția în timp a indicatorilor stabiliți prin contractul de finanțare;

vizite la fața locului: efectuează vizite la fața locului. Scopul vizitei este de a verifica la fața locului progresul fizic al măsurilor/ investițiilor și acuratețea/corelarea datelor înscrise în rapoartele de progres, culegerea de date suplimentare vizând stadiul implementării (probleme întâmpinate), precum și de a asigura o comunicare adecvată cu Beneficiarul. De asemenea, vizitele la fața locului se vor efectua ori de câte ori situația o impune (sesizări, interpelări, articole în presă, la solicitarea coordonatorului național), inclusiv în vederea aprobării/respingerii propunerilor de modificare a contractelor de finanțare transmise de beneficiari;

MCID are dreptul să efectueze monitorizarea, verificarea, controlul și evaluarea realizării măsurilor/investițiilor prevăzute la art. 1 și a indicatorilor cuprinși în Anexa nr. 1 la prezentul Contract de finanțare, pe toată durata acestuia;

monitorizarea îndeplinirii indicatorilor post implementare: pentru a păstra contribuția din fonduri europene, prin monitorizarea realizată la nivelul Beneficiarului timp de 5 ani de la efectuarea plăților finale aferente măsurilor/investițiilor prevăzute la art. 1, MCID se asigură că nu s-au înregistrat modificări substanțiale asupra acestora.

**Raportarea în cadrul contractului de finanțare**

**Art. 13.**

În vederea realizării raportării din cadrul contractului de finanțare, MCID realizează următoarele activități:

transmite către MIPE rapoarte de progres la termenele și cu frecvența stabilite, potrivit prevederilor legislaţiei naţionale și/sau europene incidente şi/sau procedurilor interne aplicabile, trimestrial sau ori de câte ori se vor solicita în scris de către coordonatorul național. Aceste rapoarte de progres au scopul de a prezenta în mod regulat informații tehnice și financiare referitoare la stadiul implementării/derulării reformelor și investițiilor, precum și probleme întâmpinate pe parcursul implementării/derulării.

 asigură introducerea, în sistemul informatic de management al PNRR a datelor privind stadiul îndeplinirii țintelor și jaloanelor, datelor privind indicatorii, a datelor privind cheltuielile efectuate, inclusiv a datelor prevăzute la art. 22 alin. (2) lit. d) din Regulamentul (UE) 2021/241 al Parlamentului European și al Consiliului din 12 februarie 2021 de instituire a Mecanismului de redresare și reziliență.

În vederea realizării raportării din cadrul contractului de finanțare, Beneficiarul are obligația să raporteze/transmită MCID următoarele documentații:

 până la data de 5 decembrie a fiecărui an, lista achizițiilor publice planificate a fi realizate în anul următor. Aceste informaţii stau la baza planificării fluxurilor financiare și a resurselor umane și de timp, de către coordonatorul naţional;

 până la data de 15 martie, respectiv 1 septembrie ale fiecărui an, datele necesare elaborării de către coordonatorul naţional a cererii de plată și declarației de gestiune. Aceste date sunt însoțite de documente justificative actualizate, după caz, la solicitarea coordonatorului de reformă și/sau investiție, până la data transmiterii cererii de plată și declarației de gestiune către CE;

 trimestrial sau la termenele și cu frecvența stabilite potrivit prevederilor legislaţiei naţionale și/sau europene incidente şi/sau procedurilor interne relevante, precum și ori de câte ori se vor solicita în scris de coordonatorul de reformă rapoarte privind progresul tehnic și financiar al reformelor și/sau investițiilor stabilite prin contractul de finanțare încheiat, pe formatul standard stabilit prin procedura operațională de monitorizare a coordonatorului de reformă și/sau investiție

Aceste rapoarte de progres au scopul de a prezenta în mod regulat informații tehnice financiare referitoare la stadiul implementării/realizării reformei și investiției, precum și problemele întâmpinate pe parcursul implementării/derulării;

Depunerea rapoartelor de progres ale Beneficiarului se va face la coordonatorul de reformă, în format electronic, potrivit prevederilor legislaţiei naţionale și/sau europene incidente şi/sau procedurilor interne relevante și/sau solicitărilor formulate de acesta.

până la data de 15 ianuarie, respectiv 15 iulie a anului de raportare datele privind indicatorii comuni conform art. 29 alin. (4) lit. a) din Regulamentul (UE) 2021/241 al Parlamentului European și al Consiliului din 12 februarie 2021. Perioada de raportare acoperă întreaga perioadă de implementare a planului, începând cu 1 februarie 2020, după caz, până la datele-limită, și anume 31 decembrie și 30 iunie în fiecare an.

**Capitolul X - Recuperarea finanțării**

**Art. 14.**

În cazul în care, în urma derulării activităţilor de constatare menţionate la
art.31 din OUG nr. 124/2021, MIPE și MCID stabilesc, prin acte administrative, creanţe bugetare/fiscale, MIPE/coordonatorul de reforme şi/sau investiţii, după caz, efectuează demersuri pentru recuperarea creanţelor în cauză.

MIPE și MCID efectuează demersuri pentru recuperarea sumelor reprezentand dobanzi rezultate din stabilirea creanţelor bugetare/fiscale.

**Capitolul XI - Răspunderea părților, forţa majoră și cazul fortuit**

**Art. 15.**

Niciuna dintre părţi nu este şi nu poate fi ţinută răspunzătoare pentru daunele / prejudiciile cauzate unui terţ din vina celeilalte părţi sau cauzate celeilalte părţi de către un terţ în îndeplinirea prezentului contract şi/sau scopul implementării proiectului sau în legătură cu aceasta.

Fiecare parte este răspunzătoare pentru orice daune sau prejudicii cauzate celeilalte părţi prin neîndeplinirea sau îndeplinirea cu întârziere şi/sau defectuoasă a obligaţiilor ce îi revin, conform prevederilor prezentului contract.

În cazul constatării de către instituţiile îndreptăţite, a nerealizării investiției, sau a neexecutării culpabile a unei obligații, dintr-o vină imputabilă uneia dintre părţile semnatare ale acestui contract, aceasta atrage răspunderea civilă a părţii aflate în culpă, în condițiile legii.

**Art. 16.**

 Prin forță majoră se înțelege orice eveniment extern, imprevizibil, absolut invincibil și inevitabil intervenit după data intrării în vigoare prezentului contract, care împiedică executarea în tot sau în parte a contractului și care exonerează de răspundere partea care o invocă. Forţa majoră exonerează de răspundere părţile în cazul neexecutării parţiale sau totale a obligaţiilor asumate prin prezentul contract, pe toată perioada în care aceasta acţionează şi numai dacă a fost notificată corespunzător celeilalte părţi. Nu este considerat forţă majoră un eveniment asemenea celor de mai sus care, fără a crea o imposibilitate de executare, face extrem de costisitoare executarea obligaţiilor uneia din părţi.

Pot constitui cauze de forță majoră evenimente cum ar fi: calamitățile naturale (cutremure, inundații, alunecări de teren), război, revoluție, embargo. Enumerarea nu este exhaustivă.

Partea care invocă forța majoră are obligația de a notifica celeilalte părți cazul de forță majoră, în termen de 5 zile calendaristice de la data apariției, de a dovedi existența situației de forță majoră în baza unui document eliberat sau emis de către autoritatea competentă, în termen de cel mult 15 zile calendaristice de la data comunicării acestuia. De asemenea, are obligația de a comunica data încetării situației de forță majoră, în termen de 5 zile calendaristice de la încetare.

Părţile au obligaţia de a lua orice măsuri care le stau la dispoziţie în vederea limitării consecinţelor acţiunii forţei majore.

Dacă partea care invocă forţa majoră nu procedează la notificarea începerii şi încetării cazului de forţa majoră, în condiţiile şi termenele prevăzute, nu va fi exonerată de răspundere şi va suporta toate daunele provocate celeilalte părţi prin lipsa de notificare.

Executarea contractului este suspendată de la data apariţiei cazului de forţă majoră pe toată perioada de acţiune al acestuia, fără a prejudicia drepturile ce se cuvin părților.

În cazul în care forţa majoră şi/sau efectele acesteia obligă la suspendarea executării prezentului contract pe o perioada mai mare de 3 luni, părţile se vor întâlni într-un termen de cel mult 10 zile calendaristice de la expirarea acestei perioade, pentru a conveni asupra modului de continuare, modificare sau încetarea contractului de finanțare.

Cazul fortuit[[5]](#footnote-6) aşa cum este acesta definit la art. 1351, alin (3) din Legea nr. 287/2009 Codul civil, nu este exonerator de răspundere contractuală a părţilor semnatare ale prezentului contract.

**Capitolul XII - Încetarea contractului de finanțare**

**Art. 17. -** Prezentul contract de finanțare încetează:

a) la data prevăzută la art. 3 din prezentul Contract de finanțare*,* cu menținerea obligațiilor privind păstrarea evidențelor/ sustenabilitatea investiției pentru o perioadă de 5 ani;

b) prin acordul de voinţă al părţilor în acest sens, confirmat în scris, cu recuperarea proporțională a finanțării acordate, dacă este cazul;

c) prin reziliere pentru neexecutarea sau executarea defectuoasă a obligațiilor asumate prin prezentul Contract de finanțare.

**Capitolul XIII - Soluționarea litigiilor**

**Art.18.**

Părţile trebuie să acționeze cu bună credinţă și să depună toate diligenţele necesare în vederea soluţionării pe cale amiabilă a oricărei dispute, controverse sau neînţelegeri care pot apărea între ele în cadrul sau în legătură cu îndeplinirea prezentului contract de finanțare.

În cazul în care părţile nu ajung la soluţionarea litigiului pe cale amiabilă, atunci părţile se pot adresa instanţelor judecătoreşti competente.

**Capitolul XIV - Corespondența între părţi**

**Art. 19. -** Întreaga corespondență legată de prezentul contract de finanțare, inclusiv orice notificare, avizare, acord, aprobare, certificare sau decizie în legătură cu prezentul contract se va face în scris, inclusiv prin mijloace electronice, conform legislaţiei naţionale și/sau europene incidente şi/sau procedurilor interne relevante. În cazul în care legislaţia sau procedurile nu prevăd în mod expres un termen, comunicarea se va realiza în termen de 5 zile lucrătoare de la momentul care face obiectul notificării, respectiv de la momentul înregistrării comunicării.

**Art. 20. -** MCID poate comunica inclusiv prin instrucţiuni, modele și formate de formulare pentru aplicarea prevederilor prezentului contract.

**Capitolul XV –** **Legea incidentă**

**Art. 21. -** Prezentul contract și orice obligații care decurg din sau în legătură cu acesta sunt reglementate de și se interpretează în conformitate cu legislația națională.

**Capitolul XVI –Transparența**

**Art.** **22. -** Părțile sunt de acord ca următoarele date să fie publicate, fără a se limita la acestea: denumirea coordonatorului național, denumirea MCID, denumirea proiectului, valoarea totală a finanțării acordate, datele de începere și de finalizare ale contractului, principalii indicatori, beneficiarii finali/grupul țintă, precum plățile efectuate în cadrul prezentului contract de finanțare.

**Capitolul XVII – Publicarea datelor**

**Art. 22**. - Părțile se obligă ca, pe întreaga perioadă de implementare a prezentului Contract de finanțare, să asigure vizibilitatea rezultatelor.

**Capitolul XVIII – Confidențialitate**

**Art. 23.**

Fără a aduce atingere obligațiilor prevăzute în prezentul contract privind furnizarea informațiilor documentelor necesare desfășurării activităților de audit/control de către instituțiile/departamentele abilitate, părțile se angajează să depună toate diligențele pentru păstrarea confidențialității informațiilor/documentelor a căror furnizare/dezvăluire ar putea aduce atingere normelor care reglementează proprietatea intelectuală, precum și oricăror informații suspuse unor astfel de rigori de conduită .

Părțile vor fi exonerate de răspunderea pentru dezvăluirea informațiilor prevăzute la alin. (1) dacă

informația a fost dezvăluită după ce a fost obținut acordul scris al celeilalte părți în acest sens,

oricare dintre părți este obligată în mod legal să dezvăluie informația.

**Capitolul XIX – Prelucrarea datelor cu caracter personal**

**Art. 24**.

Prelucrarea, stocarea colectarea datelor cu caracter personal se va realiza în conformitate cu prevederile Regulamentului (UE) 2016/679 al Parlamentului European și al Consiliului privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date și de abrogare a Directivei 95/46/CE, în scopul implementării/monitorizării prezentului Contract de finanțare, implementării proiectului, precum și în scop statistic.

**Capitolul XX – Măsuri de informare și publicitate**

**Art. 25.**

MCID este responsabil de monitorizarea îndeplinirii măsurilor legate de vizibilitatea fondurilor din partea Uniunii Europene, inclusiv, atunci când este cazul, prin afișarea emblemei Uniunii Europene și a unei declarații de finanțare corespunzătoare cu următorul conținut: „finanțat de Uniunea Europeană - NextGenerationEU“, precum și prin oferirea de informații specifice coerente, concrete și proporționale unor categorii de public diverse, care includ mass-media și publicul larg, cu respectarea prevederilor Manualului de identitate vizuală a PNRR elaborat de către coordonatorul național. Această monitorizare se va efectua cu respectarea prevederilor legislației naționale și europene incidente, în vigoare.

Beneficiarul este responsabil pentru implementarea activităților de informare și comunicare în legătură cu finanțarea obținută prin PNRR, în conformitate cu prevederile prezentului contract.

**Capitolul XXI Dispoziţii finale**

**Art. 26**. Prezentul Contract se poate modifica la cererea părților ca urmare a necesității de armonizare a observațiilor Comisiei Europene.

**Art. 27.** - Prezentul Contract de finanțare se încheie în două exemplare, cu valoare egală, semnate de către ambele părți.

**Ministerul Cercetării, Inovării și Digitalizării, Beneficiar,**

prin reprezentant legal prin reprezentant legal,

......................... .............................

# Anexa 10. Raportul final de implementare

la Contractul de finanțare nr. ....................., cod.....................

Raportul final conține două secțiuni distincte: Raportul tehnic și Raportul financiar.

**Raportul tehnic** (max. 10 pag.) se realizează pentru întreaga perioadă de implementare a proiectului şi conține următoarele informații:

1. Descrierea tehnică cu punerea în evidență a rezultatelor și a gradului de realizare a obiectivelor;
2. Prezentarea rezultatelor obținute, a indicatorilor de rezultat, a nerealizărilor înregistrate față de rezultatele estimate prin cererea de finanțare, dacă e cazul, cu justificarea acestora;
3. Un rezumat executiv al activităților realizate în perioada de implementare (max. 1 pag.). Acesta poate fi publicat de către coordonatorul de reforme și/sau investiții pe pagina web a ministerului;
4. Modul de atribuire şi exploatare de către beneficiari a drepturilor de proprietate (intelectuală, de producţie, difuzare, comercializare ș.a) asupra rezultatelor proiectului;
5. Impactul estimat al rezultatelor obţinute, cu sublinierea celui mai semnificativ rezultat obţinut;
6. Link-ul către pagina web a proiectului unde sunt prezentate succint rezultatele obținute (un text pe înțelesul publicului), astfel încât coordonatorul de reforme și/sau investiții să poată referenția proiectul în studii, rapoarte și comunicare publică.
7. Procesul-verbal de avizare internă - documentul întocmit de o comisie internă prin care se avizează toate activitățile realizate și rezultatele obținute, la nivelul proiectului, pe întreaga perioadă de implementare a proiectului.

**Raportul financiar** conține următoarele secțiuni (perioada de la ultima raportare până la finalizarea proiectului):

1. Devizul cadru postcalcul al etapei/etapelor;
2. Acord de realocare la nivelul anului;
3. Fișa de evidență a cheltuielilor realizate în cadrul etapei/etapelor;
4. Cererea de plată a cheltuielilor raportate.

Directorul de proiect transmite un exemplar al raportului financiar semnat de către persoanele autorizate ale Beneficiarului. Raportul tehnic se încarcă în platforma de raportare cu semnătura electronică certificată. Raportul tehnic este încărcat, în format .pdf, în platforma de raportare.

# Anexa 11. Grila de verificare și selecție

|  |
| --- |
| VERIFICARE ADMINISTRATIVĂ |
| **Nr.****crt.** | **Documente verificate** | **DA** | **NU** | **Obs.** |
| 1 | Actul de numire a reprezentantului legal al solicitantului și actul de desemnare a persoanei împuternicite să semneze pentru reprezentantul legal (dacă documentele depuse nu sunt semnate de către reprezentantul legal)  |  |  |  |
| 2 | Declarația de eligibilitate *(conf. Anexa 2)* |  |  |  |
| 3 | Declarația de angajament *(conf. Anexa 3)* |  |  |  |
| 4 | Declaraţia pe proprie răspundere cu privire la evitarea dublei finanțări *(conf. Anexa 4)* |  |  |  |
| 5 | Declarație pe propria răspundere privind absența conflictului de interese *(conf. Anexa 5)* |  |  |  |
| 6 | Decizia de aprobare a proiectului și a cheltuielilor legate de proiect |  |  |  |
| 7 | Declarație pe propria răspundere asupra locației/locațiilor unde se implementează proiectul |  |  |  |
| 8 | Actul administrativ de numire al echipei de management de proiect |  |  |  |
| 9 | CV-urile persoanelor nominalizate prin actul administrativ în echipa de management (semnate de titular) |  |  |  |
| 10 | Plan de acțiune privind implementarea investiției în conformitate cu jaloanele și țintele aferente din Anexa la CID și Aranjamentele Operaționale, pentru țintele/jaloanele 179 și 180 (inclusiv pentru jaloanele intermediare de monitorizare 179.1, 179.2, 180.1) *(conf. Anexa 6)* |  |  |  |
| 11 | Diagrama Gantt aferentă calendarului de activităţi previzionate a se realiza în vederea implementării proiectului |  |  |  |
| 12 | Bugetul defalcat tipuri de cheltuieli, asumat de solicitant *(conf. Anexa 8)* |  |  |  |
| 13 | Planul de achiziții |  |  |  |
| 14 | Metodologia de gestionare a riscurilor |  |  |  |
| 15 | Descrierea capacității instituționale a solicitantului (va viza descrierea capacității administrative – informații referitoare la echipa de implementare, competențele și rolul fiecărei persoane în cadrul proiectului, capacității financiare, capacității tehnice și capacității juridice). |  |  |  |
| 16 | Declarație privind certificarea legalității și corectitudinea informațiilor cuprinse în cererea de finanțare și a informațiilor completate în platforma de depunere *(conf. Anexa 12)* |  |  |  |
| 17 | Declarație privind respectarea principiului DNSH *(conf. Anexa 13)* |  |  |  |
| 18 | Declarație TVA *(conf. Anexa 14)* |  |  |  |
| 19 | Declarație consimțământ reprezentant legal privind prelucrarea datelor cu caracter personal *(conf. Anexa 15)* |  |  |  |
| VERIFICARE ELIGIBILITATE și BUGET |
| 1 | Solicitantul se încadrează în categoria solicitanților eligibili |  |  |  |
| 2 | Solicitantul respectă toate criteriile de eligibilitate |  |  | Conform declarației de eligibilitate |
| 3 | Proiectul pentru care se solicită finanțare respectă toate criteriile de eligibilitate |  |  |
| 4 | Proiectul conține activitati de informare și publicitate obligatorii, conform prevederilor Manualului de Identitate Vizuală (MIV) |  |  |  |
| 5 | Bugetul proiectului a fost completat corect |  |  |  |
| 6 | Cheltuielile din buget se încadrează în lista cheltuielilor eligibile din ghid |  |  |
| 7 | Valoarea maximă a finanțării nerambursabile solicitate se încadrează în limita specificată în ghidul solicitantului |  |  |  |
| 8 | Durata maximă de implementare a proiectului se încadrează în termenul prevăzut în ghidul solicitantului. |  |  |  |
| 9 | Obiectivele proiectului corespund investiției I12, respectiv descrierii jaloanelor și țintelor aferente din Anexa la CID |  |  |  |
| 10 |  Documentele care însoțesc Cererea de finanțare, lista menționată la punctul 4.1 |  |  |  |
| 11 | Indicatorii stabiliți la nivel de proiect sunt în conformitate cu cei prevăzuți în CID și Aranjamentele Operaționale |  |  |  |

#

# Anexa 12. Declarație privind certificarea legalității și corectitudinea informațiilor cuprinse în cererea de finanțare și a informațiilor completate în platforma de depunere

Subsemnatul/Subsemnata, ……………………………………. *(numele şi prenumele reprezentantului legal al organizaţiei),* în calitate de *……………………...……… (funcţia reprezentantului legal al Solicitantului)* al ……..……………………………....... *(denumirea completă a Solicitantului)*, declar pe proprie răspundere că informațiile incluse în această cerere de finanțare, precum și detaliile prezentate în documentele anexate si informațiile completate în platforma de depunere sunt legale și corecte.

Înțeleg că, dacă cererea de finanțare nu este completă cu privire la toate detaliile și aspectele solicitate, inclusiv această declarație, propunerea de proiect ar putea fi respinsă.

**Declarație pe proprie răspundere, sub sancțiunea eliminării din competiție sau sancțiunile aplicate faptei de fals în acte publice.**

Data:

Reprezentant legal,

Funcția:

Nume și prenume

*Semnătura*

# Anexa 13. Declarație pe proprie răspundere privind conformitatea propunerii de proiect cu Orientările tehnice DNSH (2021/C58/01)

Subsemnatul/subsemnata, ……………………………………………………………… (*numele şi prenumele directorului de proiect*), declar pe propria răspundere că activităţile şi lucrările din cadrul propunerii de proiect cu titlul: „..................................”, sunt conforme cu *Orientările tehnice DNSH (2021/C58/01)*.

De asemenea, confirm că activităţile şi lucrările din cadrul propunerii de proiect NU se încadrează în următoarea listă de activități:

1. Activități și active legate de combustibili fosili, inclusiv utilizarea în aval;
2. Activități și active din cadrul sistemului UE de comercializare a certificatelor de emisii (ETS) cu emisii preconizate de gaze cu efect de seră care nu sunt mai mici decât valorile de referință relevante;
3. Activități și active legate de depozite de deșeuri, incineratoare și instalații de tratare mecano-biologică a deșeurilor;
4. Activități și active în cazul cărora eliminarea pe termen lung a deșeurilor poate dăuna mediului înconjurător.

Data:

Director de proiect

Numele şi prenumele:

*Semnătura*

# Anexa 14. Declarație TVA

Subsemnatul/Subsemnata, ……………………………………. *(numele şi prenumele reprezentantului legal al organizaţiei),* în calitate de *……………………...……… (funcţia reprezentantului legal al Solicitantului)* al ……..……………………………....... *(denumirea completă a Solicitantului)*, declar pe proprie răspundere că:

**Solicităm / NU solicităm** recuperarea TVA-ului de la autoritățile fiscale naționale în conformitate cu reglementările fiscale naționale.

**Declaraţie pe proprie răspundere, sub sancţiunile aplicate faptei de fals în acte publice.**

Data:

Reprezentant legal

Funcția:

Numele şi prenumele:

*Semnătura*

# Anexa 15. Declarație consimțământ reprezentant legal privind prelucrarea datelor cu caracter personal

Subsemnatul/subsemnata, .............................................., având funcţia de.............................. în cadrul ....................................., declar că:

* + Am fost informat(ă) cu privire la prevederile Regulamentului (UE) 679/26 aprilie 2016 privind protecţia persoanelor fizice în ceea ce priveşte prelucrarea datelor cu caracter personal şi privind libera circulaţie a acestor date.
	+ Am fost informat(ă) că beneficiez de dreptul de acces, de intervenţie asupra datelor mele şi dreptul de a nu fi supus unei decizii individuale.
	+ Am fost informat(ă) că datele cu caracter personal urmează să fie prelucrate şi stocate în cadrul Ministerului Cercetării, Inovării și Digitalizării în cadrul apelului de proiecte PNRR-II-C7-2022-I12.
	+ Am fost informat(ă) că prelucrarea datelor mele cu caracter personal este necesară în vederea obligaţiilor legale ce îi revin operatorului, respectiv Ministerului Cercetării, Inovării și Digitalizării în cadrul apelului de proiecte PNRR-II-C7-2022-I12, precum şi în scopul intereselor şi drepturilor ce îmi revin.
	+ Am fost informat(ă) că datele mele cu caracter personal sunt comunicate autorităţilor publice, precum şi altor instituţii abilitate (Ex.: ANAF, ANFP, ITM, ANI, la solicitarea instanţelor judecătoreşti sau organelor de cercetare penală ș.a).
	+ Am fost informat(ă) că în scopul prelucrării exacte a datelor mele cu caracter personal, am obligaţia de a aduce la cunoştinţa operatorului, respectiv Ministerului Cercetării, Inovării și Digitalizării, orice modificare survenită asupra datelor mele personale.
	+ Am fost informat(ă) că am dreptul să îmi retrag consimţămâtul în orice moment printr-o cerere scrisă, întemeiată, datată şi semnată, depusă la sediul Ministerului Cercetării, Inovării și Digitalizării, exceptând cazul în care prelucrarea datelor mele cu caracter personal este necesară în legătură cu raportul de muncă/serviciu.

În consecinţă, îmi dau consimţământul pentru prelucrarea, transmiterea şi stocarea datelor cu caracter personal în cadrul Ministerului Cercetării, Inovării și Digitalizării în cadrul apelului de proiecte PNRR-II-C7-2022-I12.

Data:

Reprezentant legal

Funcția:

Numele şi prenumele:

*Semnătura*

1. Se va completa de către reprezentantul legal al solicitantului sau de împuternicit [↑](#footnote-ref-2)
2. Se completează de către reprezentantul legal al solicitantului sau de către împuternicit [↑](#footnote-ref-3)
3. Regulamentul (UE, Euratom) nr. 883/2013 al Parlamentului European și al Consiliului din 11 septembrie 2013 privind investigațiile efectuate de Oficiul European de Luptă Antifraudă (OLAF) și de abrogare a Regulamentul (CE) nr. 1073/1999 al Parlamentului European și al Consiliului și a Regulamentul (Euratom) nr. 1074/1999 al Consiliului (JO L 248, 18/09/2013, p. 1). [↑](#footnote-ref-4)
4. Regulamentul (Euratom, CE) nr. 2185/1996 al Consiliului din 11 noiembrie 1996 privind controalele și inspecțiile la fața locului efectuate de Comisie în scopul protejării intereselor financiare ale Comunităților Europene împotriva fraudei și a altor abateri (JO L 292, 15/11/1996, p. 2). [↑](#footnote-ref-5)
5. În conformitate cu prevederile art. 1351, alin (3) din Legea nr. 287/2009 Codul civil “*cazul fortuit este un eveniment care nu poate fi prevăzut şi nici împiedicat de către cel care ar fi fost chemat să răspundă dacă evenimentul nu s-ar fi produs”.* [↑](#footnote-ref-6)